cyanic-selkie/wikianc huggingface dataset:
ಇಸ್ಲಾಮೀ ನ್ಯಾಯ
ಆಟೊಮನ್ ದಿವಾಣಿ ಸಂಹಿತೆ
1877ರ ಆಟೊಮನ್ ದಿವಾಣಿ ಸಂಹಿತೆ ಇಸ್ಲಾಮೀ ನ್ಯಾಯದ ರೂಪ ಬದಲಾವಣೆಗೆ ಬಹಳಷ್ಟು ಕಾರಣವಾಯಿತು. ಅಲ್ಲಿಂದ ಮುಂದೆ ಇಸ್ಲಾಮೀ ರಾಷ್ಟ್ರಗಳಲ್ಲಿ ಸುಧಾರಣೆಗಳು ನಡೆದಿವೆ. ಮಜಲಿಯನ್ನು 1926ರಲ್ಲಿ ರದ್ದುಗೊಳಿಸಲಾಗಿದೆ. 1883ರಿಂದ ಈಜಿಪ್ಟ್ ದೇಶದಲ್ಲಿ ಬದಲಾವಣೆಗಳು ನಡೆದಿವೆ. ಕೌಂಟುಬಿಕ ಹಕ್ಕು ಬಾಧ್ಯತೆಗಳಿಗೆ ಸಂಬಂಧಿಸಿದ ಆಟೊಮನರ 1917ರ ಕಾನೂನು ಈ ಹಾದಿಯಲ್ಲಿ ಮತ್ತೊಂದು ಮೈಲಿಗಲ್ಲು. ತುರ್ಕಿಯಲ್ಲಿ ಇದನ್ನು ರದ್ದುಗೊಳಿಸಲಾಗಿದ್ದರೂ ಲೆಬನಾನ್ ಮುಂತಾದ ದೇಶಗಳಲ್ಲಿ ಪ್ರವರ್ತನೆಯಲ್ಲಿ ಉಳಿಯಿತು. 1928ರಲ್ಲಿ ಅಲ್ಬೇನಿಯದಲ್ಲಿ ಕಾಜಿ ಪದ್ಧತಿಯ ನ್ಯಾಯಾಲಯಗಳು ರದ್ದಾದುವು. 1932ರಲ್ಲಿ ಲೆಬನಾನಿನಲ್ಲೂ 1949ರಲ್ಲಿ ಸಿರಿಯದಲ್ಲೂ 1953ರಲ್ಲಿ ಇರಾಕಿನಲ್ಲೂ ದಿವಾಣಿ ಸಂಹಿತೆಗಳು ಜಾರಿಗೆ ಬಂದಿವೆ. ಟ್ಯುನೀಷಿಯದಲ್ಲಿ 1956ರಲ್ಲಿ ವಕ್ಫ್‍ಗಳ ಸಂಬಂಧದ ಕಾನೂನು ಮಾಡಲಾಯಿತು. ಈಜಿಪ್ಟ್, ಸಿರಿಯ ಮುಂತಾದ ದೇಶಗಳಲ್ಲಿ ವಕ್ಫ್ ಬಗೆಗಿನ ಕಾನೂನುಗಳು ಬಂದಿವೆ. ಈಗ ಅನೇಕ ದೇಶಗಳಲ್ಲಿ ವ್ಯಕ್ತಿಗತ ವಕ್ಫ್‍ಗಳನ್ನು ರದ್ದುಗೊಳಿಸಲಾಗಿದೆ. ಇಲ್ಲವೆ ಅವಕ್ಕೆ ಸಮಯದ ನಿರ್ಬಂಧ ಹಾಕಲಾಗಿದೆ. 1961ರಲ್ಲಿ ಮಸ್ಲಿಂ ಕುಟುಂಬಗಳಿಗೆ ಅನ್ವಯಿಸುವ ನಿಯಮಗಳ ಅಧ್ಯಾದೇಶವನ್ನು (ಆರ್ಡಿನೆನ್ಸ್) ಪಾಕಿಸ್ತಾನ ಜಾರಿಗೆ ತಂದಿತ್ತು. 1963ರ ಇರಾಕಿನ ಕಾನೂನಿನ ಮೇರೆಗೆ ಅಲ್ಲಿಯ ಇಸ್ಲಾಂ ಮತದ ಎಲ್ಲ ಪಂಗಡದವರಿಗೂ ಷಿಯ ಮತದ ಉತ್ತರಾಧಿಕಾರದ ನಿಯಮಗಳೇ ಅನ್ವಯವಾಗುತ್ತವೆ.ಗುಲಾಮ ಪದ್ಧತಿ, ದಂಡನಿಯಮಗಳು, ಸಾಕ್ಷ್ಯ, ಗರ್ಭಕಾಲ (ಜೆಷ್ಟೇಷನ್), ಸ್ಥಾನಮಾನ, ಹಕ್ಕು ಬಾಧ್ಯತೆಗಳು ಮತ್ತು ವ್ಯವಹಾರಗಳಿಗೆ ಸಂಬಂಧಿಸಿದ ಇಸ್ಲಾಮೀ ನ್ಯಾಯಸೂತ್ರಗಳು ಎಲ್ಲ ದೇಶಗಳಲ್ಲಿಯೂ ಸಂಪೂರ್ಣವಾಗಿ ಮಾರ್ಪಾಟು ಹೊಂದಿವೆ. ವಿವಾಹ, ವಿವಾಹವಿಚ್ಛೇದನ ಮತ್ತು ಬಹುಪತ್ನೀತ್ವಕ್ಕೆ ಸಂಬಂಧಿಸಿದ ನ್ಯಾಯ ಸೂತ್ರಗಳು ವ್ಯತ್ಯಾಸಗೊಳ್ಳುತ್ತಿವೆ.
ಭಾರತದಲ್ಲಿ ಇಸ್ಲಾಮೀ ನ್ಯಾಯದ ಬೆಳೆವಣಿಗೆ
ಮೊದಲು ವ್ಯಾಪಾರಿಗಳು ಮತ್ತು ಧರ್ಮಪ್ರಚಾರಕರ ಮೂಲಕ ಭಾರತಕ್ಕೆ ಇಸ್ಲಾಂ ಧರ್ಮ ಬಂತು. 712ರಲ್ಲಿ ಮಹಮ್ಮದ್ ಆಕ್ರಮಿಸಿದ ಸಿಂಧೂ ಪ್ರಾಂತ್ಯ 871ರ ವರೆಗೆ ಕಲೀಫರ ಆಳ್ವಿಕೆಯಲ್ಲಿತ್ತು. ತದನಂತರದ ಆಕ್ರಮಣಕಾರರಾದ ಗುಲಾಮೀ ಸಂತತಿಯ ಸುಲ್ತಾನರು, ಖಲ್ಜಿಗಳು, ತುಘಲಕರು ಉತ್ತರದಲ್ಲೂ, ಬಹಮನಿ ಅರಸರು ದಕ್ಷಿಣದಲ್ಲೂ ಇಸ್ಲಾಮೀ ನ್ಯಾಯದ ತಳಹದಿ ಹಾಕಿದರು. ಆಕ್ರಮಣಕಾರರು ಹನಾಫಿಗಳಾಗಿದ್ದದ್ದರಿಂದಲೂ ಆಗ ಇಸ್ಲಾಂ ದೇಶಗಳಲ್ಲಿ ಹನಾಫಿಗಳಿಗೆ ಮಾನ್ಯತೆಯಿದ್ದದ್ದರಿಂದಲೂ ಭಾರತದಲ್ಲೂ ಹನಾಫಿಗಳೇ ಹೆಚ್ಚು ಸಂಖ್ಯೆಯಲ್ಲಿದ್ದಾರೆ. ಮೊಗಲರ ಮತ್ತು ಪರ್ಷಿಯದ ಚಕ್ರವರ್ತಿಗಳ ಸಂಪರ್ಕಗಳು ಷಿಯ ಮತದ ನ್ಯಾಯಸೂತ್ರಗಳ ಆಚರಣೆಗೆ ಕಾರಣವಾದುವು. ಮೊಗಲರ ಕಾಲದಲ್ಲಿ ದೊಡ್ಡ ಪಟ್ಟಣಗಳಲ್ಲಿ ಕಾಜಿಗಳನ್ನು ನೇಮಿಸಲಾಗುತ್ತಿತ್ತು. ಹಿಂದೂಗಳ ವಿಷಯದಲ್ಲಿ ಆ ಮತದ ಪಂಡಿತರ ಸಲಹೆ ಪಡೆದು ತೀರ್ಪು ಕೊಡಲಾಗುತ್ತಿತ್ತು. ಈ ಪದ್ದತಿ 1772ರ ಮತ್ತು 1780ರ ವಿಧಿನಿಯಮಗಳ ಪ್ರಕಾರ ಪರಿಮಿತವ್ಯಾಪ್ತಿಯಲ್ಲಿ ಮುಂದುವರಿಯಿತು. 1862ರಲ್ಲಿ ಇಸ್ಲಾಮೀ ದಂಡನ್ಯಾಯವೂ 1872ರಲ್ಲಿ ಸಾಕ್ಷ್ಯಕ್ಕೆ ಸಂಬಂಧಿಸಿದ ನ್ಯಾಯಸೂತ್ರಗಳೂ ರದ್ದಾದುವು. ಹೀಗಾಗಿ ಮಾರಾಟ, ವ್ಯವಹಾರಗಳು, ಧಾರ್ಮಿಕವಲ್ಲದ ಇತರ ಹಕ್ಕು ಬಾಧ್ಯತೆಗಳು, ಸ್ಥಾನಮಾನ ಇವುಗಳಿಗೆ ಸಂಬಂಧಿಸಿದ ಇಸ್ಲಾಮೀ ನ್ಯಾಯಸೂತ್ರಗಳು ಆಚರಣೆಯಲ್ಲಿಲ್ಲ. ವಿವಾಹ, ವಿಚ್ಛೇದನ, ಔರಸತ್ವ, ಪೋಷಣೆ. ಉತ್ತರಾಧಿಕಾರ, ದಾನ, ಉಯಿಲು, ವಕ್ಫ್ ಮುಂತಾದ ವಿಷಯಗಳಿಗೆ ಸಂಬಂಧಪಟ್ಟ, ನ್ಯಾಯಸೂತ್ರಗಳು ಆಚರಣೆಯಲ್ಲಿವೆ. ಇವುಗಳಿಗೆ ಭಾರತೀಯ ಷರೀಯತ್ ಕಾನೂನು ಮತ್ತು ಇತರ ಕಾನೂನುಗಳು ಅನ್ವಯವಾಗುತ್ತವೆ. ಸುನ್ನತ್ ಜಮಾತ್‍ನವರ ಸಂಬಂಧದಲ್ಲಿ ಷೇಖ್ ಬುರ್‍ಹಾನುದ್ದೀನನ ಹಿದಾಯಹ್, ಕಾಜಿಖಾನನ (1195) ಫತಾವೇ ಕಾಜಿಖಾನ್, ಔರಂಗಜೇಬನ ಆಜ್ಞೆಯ ಮೇರೆಗೆ ಸಂಕಲನ ಮಾಡಿದ ಫತಾವೇ ಆಲಮ್‍ಗಿರಿ. ಮಹಮ್ಮದ್ ಅಲ್ಲಾವುದ್ದೀನ್ 1660ರಲ್ಲಿ ಬರೆದ ದುರಲ್ ಮುಖ್‍ತಾರ್, ಸಿರಾಜುದ್ದೀನನ ಸಿರಾಜೀಯ್ಯದ್ ಮುಂತಾದವು ಪ್ರಮಾಣಗ್ರಂಥಗಳಾಗಿವೆ. ಹಾಗೆಯೇ ಷಿಯ ಮತದವರ ಸಂಬಂಧದಲ್ಲಿ ಷೇಖ್ ನಿಜಾಮುದ್ದೀನನ ಷರಾಯೆ ಉಲ್ ಇಸ್ಲಾಂ, ಮಹಮ್ಮದನ ಮಫಾತೀಹ್, ತೆಹರಾನಿನ ಸಂಕಲನವಾದ ಜಾಮ್-ಉಷ್-ಷರಾಯೆ ಇವೇ ಮುಂತಾದ ಗ್ರಂಥಗಳನ್ನು ಪ್ರಮಾಣ ಗ್ರಂಥಗಳೆಂದು ಪರಿಗಣಿಸಲಾಗುತ್ತದೆ.
ಇಂಗ್ಲೀಷರ ಕಾಲದಲ್ಲಿ ಇಸ್ಲಾಮೀ ಬದಲಾವಣೆಗಳನ್ನು ತಂದ ಕೆಲವು ಕಾಯಿದೆಗಳು ಈ ರೀತಿ ಇವೆ.
ಸಂವಿಧಾನಪೂರ್ವದಲ್ಲಿ ಆಚರಣೆಯಲ್ಲಿದ್ದ ಇಸ್ಲಾಮೀ ನ್ಯಾಯಕ್ಕೆ ಸಂಬಂಧಿಸಿದ ಕಾನೂನುಗಳು ಹಾಗೆಯೇ ಆಚರಣೆಯಲ್ಲಿ ಉಳಿದಿವೆ. 1954ರ ವಕ್ಫ್‍ಗಳ ಕಾಯಿದೆ ಸ್ವಾತಂತ್ರ್ಯ ಬಂದ ತರುವಾಯದಲ್ಲಿನ ಒಂದು ಮಹತ್ತ್ವದ ಹೆಜ್ಜೆಯಾಗಿದೆ. ಹಾಗೆ ನೋಡಿದರೆ ಮುಸ್ಲಿಂ ರಾಷ್ಟ್ರಗಳಲ್ಲಿ ಆದಷ್ಟು ಬದಲಾವಣೆಗಳು ಭಾರತದಲ್ಲಿ ಆಚರಣೆಯಲ್ಲಿರುವ ಇಸ್ಲಾಮೀ ನ್ಯಾಯದಲ್ಲಿ ಆಗಿಲ್ಲ.ಒಟ್ಟಿನಲ್ಲಿ ಈ ಪರಿವರ್ತನೆಯ ಯುಗದಲ್ಲೂ ಇಸ್ಲಾಮೀ ನ್ಯಾಯದ ಹಲವು ಮೂಲ ತತ್ತ್ವಗಳೂ ನ್ಯಾಯಿಕ ಕಲ್ಪನೆಗಳೂ ಉಳಿದುಕೊಂಡು ಬಂದಿವೆ. ವಿಶ್ವದ ಪ್ರಮುಖ ನ್ಯಾಯಪದ್ಧತಿಗಳಲ್ಲಿ ಇಸ್ಲಾಮೀ ನ್ಯಾಯಪದ್ಧತಿಯೂ ಒಂದು. ಉತ್ತರಾಖಂಡದ ಶಾಯರಾ ಬಾನು, ಗಂಡಿಗೆ ಸಮಾನವಾದ ಹಕ್ಕು ಹೆಣ್ಣಿಗೂ ಇರಬೇಕು ಎಂದು ಸುಪ್ರೀಂ ಕೋರ್ಟ್‌ ಮೆಟ್ಟಿಲೇರಿದ್ದಾರೆ. ದೇಶದಾದ್ಯಂತ ತಲಾಖ್‌ ಬಗ್ಗೆ ಮತ್ತೆ ಚರ್ಚೆ ಆರಂಭವಾಗಿದೆ.
ಬರ್ಕ
thumb
ಬರ್ಕಗಳು ಟ್ರ್ಯಾಗ್ಯುಲಿಡೇ ಕುಟುಂಬದ ಸಣ್ಣ ಗಾತ್ರದ ಗೊರಸುಳ್ಳ ಸಸ್ತನಿಗಳು. ಇದರ ೧೦ ಪ್ರಜಾತಿಗಳು ಅಸ್ತಿತ್ವದಲ್ಲಿವೆ. ಅಸ್ತಿತ್ವದಲ್ಲಿರುವ ಪ್ರಜಾತಿಗಳು ದಕ್ಷಿಣ ಮತ್ತು ಆಗ್ನೇಯ ಏಷ್ಯಾದ ಕಾಡುಗಳಲ್ಲಿ ಕಂಡುಬರುತ್ತವೆ. ಒಂದೇ ಒಂದು ಪ್ರಜಾತಿ ಮಧ್ಯ ಹಾಗೂ ಪಶ್ಚಿಮ ಆಫ಼್ರಿಕಾದ ಮಳೆಕಾಡುಗಳಲ್ಲಿ ಕಂಡುಬರುತ್ತದೆ. ಇವು ಒಂಟಿಜೀವಿಗಳು ಅಥವಾ ಜೋಡಿಯಾಗಿ ಜೀವಿಸುತ್ತವೆ, ಮತ್ತು ಬಹುತೇಕವಾಗಿ ಕೇವಲ ಸಸ್ಯವಸ್ತುವನ್ನು ತಿನ್ನುತ್ತವೆ. ಬರ್ಕಗಳು ವಿಶ್ವದಲ್ಲಿನ ಅತ್ಯಂತ ಚಿಕ್ಕ ಗೊರಸುಳ್ಳ ಸಸ್ತನಿಗಳಾಗಿವೆ. ಏಷ್ಯಾದ ಪ್ರಜಾತಿಗಳು ೦.೭ ಹಾಗೂ ೮ ಕೆ.ಜಿ. ನಡುವೆ ತೂಕ ಹೊಂದಿದ್ದರೆ, ಆಫ಼್ರಿಕಾದ ಬರ್ಕವು ಗಣನೀಯವಾಗಿ ದೊಡ್ಡದಾಗಿದೆ (೭-೧೬ ಕೆ.ಜಿ.).
ಜೀವಶಾಸ್ತ್ರ
ಇದು ಒಂದು ಪ್ರಾಚೀನ ರೋಮಂಥಕ ರೂಪದ ಉದಾಹರಣೆಯಾಗಿದೆ. ಒರಟಾದ ಸಸ್ಯ ಆಹಾರಗಳನ್ನು ಕಿಣ್ವಿಸಲು ಇವು ನಾಲ್ಕು ಕೋಶಗಳ ಹೊಟ್ಟೆಗಳನ್ನು ಹೊಂದಿವೆ, ಆದರೆ ಮೂರನೇ ಕೋಶವು ಸಾಕಷ್ಟು ವಿಕಸನವಾಗಿಲ್ಲ.
ಚೀನ - ಜಪಾನ್ ಯುದ್ಧಗಳು
1894-95ರಲ್ಲೂ, 1937-45 ರಲ್ಲೂ ಚೀನಕ್ಕೂ ಜಪಾನಿಗೂ ನಡುವೆ ನಡೆದ ಯುದ್ಧಗಳು. ಕೊರಿಯದ ಮೇಲಣ ಸ್ವಾಮ್ಯಕ್ಕಾಗಿ ಈ ರಾಷ್ಟ್ರಗಳ ನಡುವೆ ಹುಟ್ಟಿದ ವ್ಯಾಜ್ಯದಿಂದಾಗಿ 1894-95ರ ಯುದ್ಧ ಸಂಭವಿಸಿತು. ಕೊರಿಯ ಬಹುಕಾಲದಿಂದ ಚೀನದ ಅಧೀನದಲ್ಲಿತ್ತು. ಆದರೆ ಈ ಅಧೀನತೆಯ ಸ್ವರೂಪ ಅಸ್ಪಷ್ಟವಾಗಿತ್ತು. 1880ರಿಂದ ಚೀನ ಅದರ ಮೇಲೆ ತನ್ನ ಹತೋಟಿ ಹೆಚ್ಚಿಸಿಕೊಳ್ಳಲು ಆರಂಭಿಸಿತು. ಎರಡು ಶತಮಾನಗಳ ಪ್ರತ್ಯೇಕತೆಯ ಸ್ಥಿತಿಯಿಂದ ಹೊರಬಂದು ಬಲಿಷ್ಠವಾಗಿ ಬೆಳೆಯತೊಡಗಿದ್ದ ಜಪಾನ್, ಕೊರಿಯದಲ್ಲಿ ತನ್ನ ಪ್ರಭಾವ ಹೆಚ್ಚಿಸಿಕೊಳ್ಳಲು ಪ್ರಯತ್ನಿಸುತ್ತಿತ್ತು. ಕೊರಿಯದಲ್ಲಿದ್ದ ಕಲ್ಲಿದ್ದಲು ಮತ್ತು ಕಬ್ಬಿಣ ಅದಿರುಗಳ ನಿಕ್ಷೇಪಕ್ಕಾಗಿಯೂ ಅದರ ಆಯಕಟ್ಟಿನ ಸ್ಥಾನದಿಂದಾಗಿಯೂ ಜಪಾನಿಗೆ ಕೊರಿಯದಲ್ಲಿ ಆಸಕ್ತಿ ಬೆಳೆಯಿತು. ಅದೊಂದು ಸ್ವತಂತ್ರ ರಾಷ್ಟ್ರವೆಂಬಂತೆ ಅದರೊಂದಿಗೆ ವ್ಯಾಪಾರ ಒಪ್ಪಂದ ಮಾಡಿಕೊಂಡಿತು. ಕೊರಿಯ ತನಗೆ ಪೊಗದಿ ಕೊಡುವ ದೇಶವೆಂದು ಹೇಳಿಕೊಳ್ಳುತ್ತಿದ್ದ ಚೀನ ಇದನ್ನು ಸಹಿಸಲಿಲ್ಲ. ಕೊರಿಯದಲ್ಲಿ ಆಗ ಎರಡು ಗುಂಪುಗಳಿದ್ದುವು. ಒಂದು ಗುಂಪು ಚೀನೀ ಪರ, ಇನ್ನೊಂದು ಜಪಾನೀ ಪರ. ಇವೆರಡರ ನಡುವೆ ಘರ್ಷಣೆ ಏರ್ಪಟ್ಟಾಗ ಚೀನ-ಜಪಾನ್‍ಗಳೆರಡೂ ಕೊರಿಯಕ್ಕೆ ತಂತಮ್ಮ ಸೈನ್ಯ ಕಳಿಸಿದುವು. ಚೀನೀಪರವಾದ ಗುಂಪಿನದು ಮೇಲುಗೈ ಆಗಿತ್ತು. ಆ ಸಮಯದಲ್ಲಿ ಜಪಾನು ಯುದ್ಧಮಾಡಲು ಇಚ್ಛಿಸಲಿಲ್ಲ (1887). ಇವುಗಳ ನಡುವೆ ಶಾಂತಿ ಕೌಲು ಏರ್ಪಟ್ಟಿತು.
1894ರಲ್ಲಿ ಇನ್ನೊಂದು ಬಿಕ್ಕಟ್ಟು ಒದಗಿತು. ಕೊರಿಯದಲ್ಲಿ ಎದಿದ್ದ ಭಾರಿ ಬಂಡಾಯವನ್ನು ಹತ್ತಿಕ್ಕಲು ಕೊರಿಯದ ದೊರೆಯ ಅಪೇಕ್ಷೆಯ ಮೇರೆಗೆ ಚೀನ ಅಲ್ಲಿಗೆ ಸೈನ್ಯ ಕಳಿಸಿತು. ಅದಕ್ಕೆ ಪ್ರತಿಯಾಗಿ ಜಪಾನೂ ಅಲ್ಲಿಗೆ ಸೈನ್ಯ ಕಳಿಸಿತು. ದಂಗೆಯನ್ನಡಗಿಸಿದ ಮೇಲೆ ಎರಡು ದೇಶಗಳ ಸೈನ್ಯಗಳು ವಾಪಸಾಗಬೇಕೆಂಬ ಚೀನೀ ಸಲಹೆಯನ್ನು ಜಪಾನ್ ಒಪ್ಪಲಿಲ್ಲ. ಇನ್ನೂ ಸಂಪೂರ್ಣವಾಗಿ ನೆಮ್ಮದಿ ನೆಲೆಸಿಲ್ಲವಾದ್ದರಿಂದ ಎರಡೂ ದೇಶಗಳು ಸಂಯುಕ್ತವಾಗಿ ಕೊರಿಯ ಸರ್ಕಾರದ ಸುಧಾರಣೆಗೆ ಶ್ರಮಿಸಬೇಕೆಂಬುದು ಅದರ ಅಭಿಪ್ರಾಯ. ಇದರಿಂದಾಗಿ ವಿರಸ ಬೆಳೆಯಿತು. 1894ರ ಆಗಸ್ಟಿನಲ್ಲಿ ಜಪಾನೀ ಹಡಗುಗಳ ಮೇಲೆ ಚೀನೀ ನೌಕೆಗಳು ಗುಂಡುಹಾರಿಸಿದುವು. ಯುದ್ಧ ಆರಂಭವಾಯಿತು.
ಈ ಯುದ್ಧದಲ್ಲಿ ಜಯ ಗಳಿಸುವ ಬಗ್ಗೆ ಚೀನಕ್ಕೆ ಆರಂಭದಿಂದಲೂ ಸಂದೇಹವಿತ್ತು. ಚಿಕ್ಕದಾದರೂ ದಕ್ಷವಾದ ಜಪಾನೀ ಸೈನ್ಯವನ್ನು ಅದು ಎದುರಿಸಲಾಗಲಿಲ್ಲ. ಆರೇ ತಿಂಗಳು ಕಳೆಯುವ ವೇಳೆಗೆ ಜಪಾನಿನೊಂದಿಗೆ ಒಪ್ಪಂದ ಮಾಡಿಕೊಳ್ಳಲು ಚೀನ ಪ್ರಯತ್ನಿಸಿತು. 1895ರ ಮಾರ್ಚ್ ವೇಳೆಗೆ ವೈ-ಹೈ ಮತ್ತು ದಕ್ಷಿಣ ಮಂಚೂರಿಯಗಳು ಜಪಾನಿನ ವಶವಾದುವು. ಪೀಕಿಂಗಿಗೆ ವಿಪತ್ತು ಹತ್ತಿರವಾಗಿತ್ತು. ಚೀನದ ಪ್ರಮುಖ ರಾಜಕಾರಣ ಲಿ ಹ ಗ್-ಚಾಂಗ್ ಜಪಾನಿಗೆ ದಾವಿಸಿ ಶಾಂತಿ ಭಿಕ್ಷೆ ಬೇಡಿದ. 1895ರ ಏಪ್ರಿಲ್ 17ರಂದು ಚೀನ-ಜಪಾನುಗಳ ನಡುವೆ ಷಿಮೊನೊಸೆಕಿ ಕೌಲು ಏರ್ಪಟ್ಟಿತು. ಚೀನ ಜಪಾನಿಗೆ 20,00,000,000 ಟೇಲುಗಳನ್ನು (ಚೀನೀ ನಾಣ್ಯ) ಪರಿಹಾರದ್ರವ್ಯವಾಗಿ ಕೊಡಬೇಕಾಯಿತಲ್ಲದೆ ಕೊರಿಯವನ್ನು ಸ್ವತಂತ್ರ ದೇಶವೆಂದು ಒಪ್ಪಿಕೊಳ್ಳಬೇಕಾಯಿತು. ಫಾರ್ಮೋಸ ಮತ್ತು ಇತರ ದ್ವೀಪಗಳನ್ನೂ ಮಂಚೂರಿಯದ ಲಿಯೌಡುಂಗ್ ಪರ್ಯಾಯ ದ್ವೀಪವನ್ನೂ ಜಪಾನಿಗೆ ಕೊಡಬೇಕೆಂದೂ, ಚೀನದ ನಾಲ್ಕು ರೇವುಗಳಲ್ಲಿ ಜಪಾನಿಗೆ ಹೊಸದಾಗಿ ವ್ಯಾಪಾರಕ್ಕಾಗಿ ಪ್ರವೇಶ ದೊರಕಿಸಿಕೊಡಬೇಕೆಂಬುದೂ ಕೌಲಿನ ಇನ್ನೆರಡು ಷರತ್ತುಗಳು. ಈ ಕೌಲು ತುಂಬ ಕಠಿಣವೆಂದು ಜರ್ಮನಿ, ರಷ್ಯ, ಫ್ರಾನ್ಸ್‍ಗಳು ಭಾವಿಸಿ, ಇದನ್ನು ಬದಲಾಯಿಸಲು ಜಪಾನಿನ ಮೇಲೆ ಒತ್ತಾಯ ಹಾಕಿದುವು. ಜಪಾನು ವಿಧಿಯಿಲ್ಲದೆ ಇದರ ಷರತ್ತುಗಳನ್ನು ಸ್ವಲ್ಪ ಬದಲಾಯಿಸಬೇಕಾಯಿತು.
ಚೀನ ಈ ಯುದ್ಧದಲ್ಲಿ ಜಯ ಗಳಿಸುವುದೆಂಬ ಪಶ್ಚಿಮದ ರಾಷ್ಟ್ರಗಳ ನಿರೀಕ್ಷೆ ಸುಳ್ಳಾಯಿತು. ಚೀನದ ದೌರ್ಬಲ್ಯ ಅವಕ್ಕೆ ಅರಿವಾಗಿ, ಅವು ಅಬಾಧಿತವಾಗಿ ಚೀನದ ಶೋಷಣೆಯನ್ನು ಮುಂದುವರಿಸಿದುವು. ಆಂತರಿಕವಾಗಿ ಕ್ರಾಂತಿಯ ಚಳವಳಿ ಬಿರುಸಾಗಿ, ಮ್ಯಾನ್‍ಚೂ ಪ್ರಭುತ್ವದ ಪತನದ ದಿನಗಳು ಹತ್ತಿರವಾದುವು. ಜಪಾನೂ ಕ್ರಮಕ್ರಮವಾಗಿ ಆಕ್ರಮಣ ಮುಂದುವರಿಸಿತು.
ಚೀನದ ಸ್ವಾತಂತ್ರ್ಯ ಹಾಗೂ ಸಮಗ್ರತೆಗೆ ಜಪಾನ್ ಒಂದು ಸವಾಲಾಗಿತ್ತು. ಮಂಚೂರಿಯದಲ್ಲಿ ಜಪಾನೀಯರು ಪಡೆದಿದ್ದ ಸೌಲಭ್ಯಗಳಿಂದ ಅಲ್ಲಿಯ ಚೀನೀ ಜನ ಅಸಂತುಷ್ಟರಾಗಿದ್ದರು. ತಮ್ಮ ರೈಲುಮಾರ್ಗಗಳ ಮೂಲಕ ಜಪಾನೀಯರು ದಕ್ಷಿಣ ಮಂಚೂರಿಯದ ಬಹುಭಾಗದ ಮೇಲೆ ಹತೋಟಿ ಹೊಂದಿದ್ದರು. ಜಪಾನೀ ರೈಲ್ವೆಯನ್ನು ಸುತ್ತುಗಟ್ಟಿ, ಜಪಾನೀಯರ ಹತೋಟಿಯಿಂದ ವಿಮುಕ್ತರಾಗುವ ಉದ್ದೇಶದಿಂದ ಚೀನೀಯರೂ ಅಲ್ಲಿ ರೈಲುಮಾರ್ಗಗಳನ್ನು ನಿರ್ಮಿಸಿದರು. ಮಂಚೂರಿಯದ ದೊರೆ ಚಾಂಗ್ ಷುಯೆಲ್ಯಾಂಗ್ ಚೀನದೊಂದಿಗೆ ಹೆಚ್ಚು ಹೆಚ್ಚಾಗಿ ಸ್ನೇಹ ಬೆಳೆಸಿದ.
1931ರಲ್ಲಿ ದಕ್ಷಿಣಮಂಚೂರಿಯದಲ್ಲಿ ಸಂಭವಿಸಿದ ಒಂದು ಆಸ್ಪೋಟನೆಯ ನೆವದಿಂದ ಜಪಾನೀಯರು ಮ್ಯೂಕ್‍ಡೆನ್ ನಗರವನ್ನು ಆಕ್ರಮಿಸಿಕೊಂಡರು. ಕ್ರಮೇಣ ಇವರು ಮಂಚೂರಿಯದ ಇತರ ನಗರಗಳನ್ನೂ ಹಿಡಿದುಕೊಂಡು, ಜಾಂಗ್ ಷುಯೆಲ್ಯಾಂಗ್‍ನ ಅಧಿಕಾರವನ್ನು ದುರ್ಬಲಗೊಳಿಸಿ, ಸ್ಥಳೀಯ ನಾಯಕರು ಅಲ್ಲಲ್ಲಿ ಸರ್ಕಾರ ಸ್ತಾಪಿಸಲು ಪ್ರೋತ್ಸಾಹಿಸಿದರು. 1932ರಲ್ಲಿ ಇವನ್ನೆಲ್ಲ ಸಂಘಟಿಸಿ ಮ್ಯಾನ್ ಚೂಕೌ ಎಂಬ ರಾಜ್ಯ ಸ್ಥಾಪಿಸಿ ಚೀನದ ಕೊನೆಯ ಮ್ಯಾನ್‍ಚೂ ಚಕ್ರವರ್ತಿಯಾಗಿದ್ದ ಪ್ಯು-ಇ ಯನ್ನು ಅದರ ದೊರೆಯಾಗಿ ಮಾಡಿದರು.
ನ್ಯಾನ್‍ಕಿಂಗ್ ಸರ್ಕಾರ ರಾಷ್ಟ್ರಗಳ ಕೂಟದ (ಲೀಗ್ ಆಫ್ ನೇಷನ್ಸ್) ಮೊರೆಹೊಕ್ಕಿತು. ಜಪಾನ್ ತನ್ನ ಸೇನೆಯನ್ನು ದಕ್ಷಿಣ ಮಂಚೂರಿಯ ರೈಲು ಮಾಗ್ ಪ್ರದೇಶಕ್ಕೆ ಹಿಂದೆಗೆದುಕೊಳ್ಳುವಂತೆ ರಾಷ್ಟ್ರಗಳ ಕೂಟ ಅದನ್ನು ಒಪ್ಪಿಸಿ, ವಿಚಾರಣಾ ಆಯೋಗವೊಂದನ್ನು ನೇಮಿಸಿತು. ಜಪಾನಿನದೇ ತಪ್ಪೆಂದು ಆಯೋಗ ತನ್ನ ವರದಿಯಲ್ಲಿ ತಿಳಿಸಿತು. 1933ರಲ್ಲಿ ರಾಷ್ಟ್ರಗಳ ಕೂಟ ಜಪಾನಿನ ಮೇಲೆ ಕ್ರಮ ಕೈಗೊಂಡಿತು. ಜಪಾನು ಕೂಟವನ್ನೇ ತ್ಯಜಿಸಿತು.
ಮ್ಯಾನ್‍ಚೂಕೌ ವಿಚಾರದಲ್ಲಿ ಚೀನೀಯರು ಅಸಂತುಷ್ಟರಾಗಿದ್ದರು. ಆ ರಾಜ್ಯವನ್ನು ಜಪಾನ್, ಇಟಲಿ ಮತ್ತು ಎಲ್ ಸಾಲ್ವಡಾರ್ ಮಾತ್ರ ಮಾನ್ಯ ಮಾಡಿದ್ದುವು. ಜಪಾನು ಹೆಚ್ಚು ರೈಲುಮಾರ್ಗಗಳನ್ನು ನಿರ್ಮಿಸಿ ಅಲ್ಲಿಯ ಅನೇಕ ಪ್ರದೇಶಗಳಲ್ಲಿ ಸಂಪರ್ಕ ಕಲ್ಪಸಿದ್ದಲ್ಲದೆ ಕೊರಿಯಾಕ್ಕೂ ಅದಕ್ಕೂ ಸಂಬಂಧ ಏರ್ಪಡಿಸಿ, ತನ್ನ ಸ್ಥಾನವನ್ನು ಭದ್ರಪಡಿಸಿಕೊಂಡಿತು. 1934ರಲ್ಲಿ ಪ್ಯು-ಇ ಕಿರೀಟಧಾರಣೆ ಮಾಡಿಕೊಂಡ.
ಚೀನದ ಮಹಾಗೋಡೆಯ ಉತ್ತರದಲ್ಲಿದ್ದ ಪ್ರದೇಶದಷ್ಟರಿಂದಲೇ ಜಪಾನು ತೃಪ್ತಿ ಹೊಂದಿದ್ದಂತೆ ಕಾಣಲಿಲ್ಲ. ಇಡೀ ಚೀನ ತನಗೆ ಮೀಸಲೆಂದು ತನ್ನ ಒಪ್ಪಿಗೆಯಿಲ್ಲದೆ ಅಲ್ಲಿ ಯಾವ ದೇಶವೂ ಯಾವುದೇ ಬಗೆಯ ಆಚರಣೆಯಲ್ಲೂ ತೊಡಗಕೂಡದೆಂದೂ ಜಪಾನ್ 1934ರಲ್ಲಿ ಒಂದು ಪ್ರಕಟಣೆ ಹೊರಡಿಸಿತು. ಚೀನದ ಹಲವು ಪ್ರದೇಶಗಳ ಮೇಲೆ ಜಪಾನು ಹತೋಟಿ ಹೊಂದಿತು. ಚಿಯಾಂಗ್ ಕೈ-ಷೇಕ್ ಇದನ್ನು ವಿರೋಧಿಸುವ ಧೈರ್ಯ ಇರಲಿಲ್ಲ.
1937ರ ಜುಲೈ ತಿಂಗಳಲ್ಲಿ ಪರಿಸ್ಥಿತಿ ವಿಷಮಿಸಿತು. ಚಿಯಾಂಗ್ ಕೈ-ಷೆಕ್ ಸರ್ಕಾರ ತಮಗೆ ಮಣಿಯುವುದಿಲ್ಲವೆಂದು ತಿಳಿದ ಜಪಾನೀಯರು ಅದನ್ನು ಕೊನೆಗಾಣಿಸಲು ತೀರ್ಮಾನಿಸಿದರು. ಚೀನದಲ್ಲಿ ಉದಯಿಸಿದ ರಾಷ್ಟ್ರೀಯತೆ ತಮ್ಮ ವಿರುದ್ಧವಾಗಿದ್ದುದನ್ನು ಅವರು ಸಹಿಸಲಿಲ್ಲ.
1937ರ ಜುಲೈ 7ರಂದು ಚೀನೀ-ಜಪಾನೀ ಸೈನ್ಯಗಳ ನಡುವೆ ನಡೆದ ಘರ್ಷಣೆ ವ್ಯಾಪಕವಾದ ಯುದ್ಧಕ್ಕೆ ನಾಂದಿಯಾಯಿತು. ಆದರೆ ಎರಡು ಪಕ್ಷಗಳಲ್ಲಿ ಯಾವುದೂ 1941ರ ವರೆಗೆ ಯುದ್ಧ ಘೋಷಿಸಲಿಲ್ಲ. 1937ರ ಶರತ್ಕಾಲದಲ್ಲಿ ಜಪಾನೀಯರು ಉತ್ತರ ಚೀನದ ಮೇಲೆ ಆಕ್ರಮಣ ನಡೆಸಿದರು. ಷಾಂಗ್‍ಹೈ ನಗರ ಅವರ ವಶವಾಯಿತು. ಆ ವರ್ಷದ ನವೆಂಬರ್ ವೇಳೆಗೆ ಯಾಂಗ್‍ಟ್ಸೀ ನದಿಯ ಮೇಲೆ ಜಪಾನೀ ಸೇನೆ ಮುನ್ನುಗ್ಗಿತು. ರೈಲುದಾರಿಗಳ ಉದ್ದಕ್ಕೂ ಇದ್ದ ನಗರಗಳು ಅದರ ಕೈಸೇರಿದುವು. 1937ರ ನವೆಂಬರಿನಲ್ಲಿ ನ್ಯಾನ್‍ಕಿಂಗ್ ಪತನವಾಯಿತು. ಮರುವರ್ಷ ಅಕ್ಟೋಬರ್ ವೇಳೆಗ್ ಕ್ಯಾಂಟನ್, ಹ್ಯಾಂಗ್‍ಕೌ ಅದರ ವಶವಾದುವು. ಆಗ ಜಪಾನೀಯರನ್ನು ಎದುರಿಸುತ್ತಿದ್ದ ಬಲಗಳು ಎರಡು-ಚಿಯಾಂಗ್ ಸರ್ಕಾರದ ಸೇನೆ ಮತ್ತು ಕಮ್ಯೂನಿಸ್ಟ್ ಸೇನೆ. ಜಪಾನನ್ನು ಸಂಯುಕ್ತವಾಗಿ ಎದುರಿಸಬೇಕೆಂಬ ಉದ್ದೇಶದಿಂದ ಕಮ್ಯೂನಿಸ್ಟರು ಚಿಯಾಂಗ್ ಸರ್ಕಾರದ ನಾಯಕತ್ವವನ್ನು ಒಪ್ಪಿಕೊಂಡರು.
ಎಷ್ಟೇ ಕಷ್ಟನಷ್ಟಗಳನ್ನು ಅನುಭವಿಸಿದರೂ ಚೀನೀಯರು ಶರಣಾಗತರಾಗಲಿಲ್ಲ. ಯುದ್ಧ ಮುಂದುವರಿಯಿತು. ನ್ಯಾನ್‍ಕಿಂಗ್ ಪತನದ ಅನಂತರ ಹ್ಯಾಂಗ್‍ಕೌಗೆ ವರ್ಗವಾಗಿದ್ದ ಚಿಯಾಂಗ್ ಸರ್ಕಾರ, ಆ ನಗರವೂ ಪತನವಾದಾಗ ಚುಂಗಕಿಂಗ್‍ನ್ನು ರಾಜಧಾನಿಯಾಗಿ ಮಾಡಿಕೊಂಡಿತು. ಚೀನೀ ನಾಯಕರು ಸಸ್‍ವಾನ್ ಮತ್ತು ಯುನ್ಯಾನ್ ಪ್ರದೇಶಗಳಲ್ಲಿ ವಲಸೆಹೋದರು. ಆಕ್ರಮಿತ ಪ್ರದೇಶದಲ್ಲಿ ಸರ್ಕಾರ ಸ್ಥಾಪಿಸುವ ಜಪಾನೀ ಯೋಜನೆಗೆ ಅಲ್ಲಿಯ ಗಣ್ಯರ ನೆರವು ದೊರೆಯದಾಯಿತು. ಕೆಲವು ಪಟ್ಟಣಗಳು ಮತ್ತು ರೈಲುಮಾರ್ಗಗಳಿಗೆ ಮಾತ್ರ ಜಪಾನಿನ ಹತೋಟಿ ಸೀಮಿತವಾಗಿತ್ತು. ಉಳಿದೆಡೆಗಳಲ್ಲಿ ಜಪಾನ್ ವಿರೋಧಿ ಚಟುವಟಿಕೆಗಳು ಮುಂದುವರಿದುವು. ಕಮ್ಯೂನಿಸ್ಟರು ಗ್ರಾಮೀಣ ಪ್ರದೇಶಗಳಲ್ಲಿ, ಜಪಾನೀ ಸೈನ್ಯದ ಹಿಂದೆ, ಕಾರ್ಯಾಚರಣೆ ನಡೆಸುತ್ತಿದ್ದರು. ಅಲ್ಲದೆ ಅವರು ಗ್ರಾಮರಕ್ಷಣಾ ತಂಡಗಳನ್ನು ಸಂಘಟಿಸಿ, ಸ್ಥಳೀಯ ಸರ್ಕಾರಗಳನ್ನು ಸ್ಥಾಪಿಸಿ, ತಮ್ಮ ಸೈನ್ಯವನ್ನು ವಿಸ್ತರಿಸಿದರು.
ಎರಡನೆಯ ಮಹಾಯುದ್ಧ ಆರಂಭವಾದ ಮೇಲೆ ಜಪಾನೀಯರು ರೇವುಗಳನ್ನೆಲ್ಲ ವಶಪಡಿಸಿಕೊಂಡು ಹೊರಗಿನಿಂದ ಸಮುದ್ರದ ಮೂಲಕ ಚೀನಕ್ಕೆ ಸಹಾಯ ಒದಗದಂತೆ ಮಾಡಿದರು. ಬರ್ಮದಿಂದ ಯುನ್ಯಾನಿನ ಕುನ್‍ಮಿಂಗಿಗೆ ಹೋಗುವ ಮಾರ್ಗವನ್ನು ಮುಚ್ಚುವಂತೆ ಜಪಾನು ಬ್ರಿಟನ್ನನ್ನು ಪ್ರೇರೇಪಿಸಿತು. ಬ್ರಿಟನ್ ಇದಕ್ಕೆ ಒಪ್ಪಿ ಆ ಮಾರ್ಗವನ್ನು ಸ್ವಲ್ಪಕಾಲ ಮುಚ್ಚಿತ್ತು.
1944 ರ ವೇಳೆಗೆ ಯುದ್ಧ ನಿರ್ಣಾಯಕ ಘಟ್ಟ ಮುಟ್ಟಿತ್ತು. ಅಮೆರಿಕನ್ನರು ಚೀನ ಸರ್ಕಾರಕ್ಕೆ ನೆರವು ನೀಡುತ್ತಿದ್ದುದಲ್ಲದೇ ಜಪಾನೀ ನೆಲೆಗಳನ್ನು ದಾಳಿ ಮಾಡುತ್ತಿದ್ದರು. ಆದರೆ ಚಿಯಾಂಗ್ ಸರ್ಕಾರ ಏಳು ವರ್ಷಗಳ ಯುದ್ಧದಿಂದ ದುರ್ಬಲವಾಗಿತ್ತು. ಚೀನೀ ಕಮ್ಯೂನಿಸ್ಟರು ಪ್ರಬಲರೂ ಪ್ರಭಾವಶಾಲಿಗಳೂ ಆಗಿದ್ದರು. ಪೆಸಿಫಿಕ್ ದ್ವೀಪಗಳಲ್ಲಿ ತೀವ್ರವಾಗಿದ್ದ ಕದನಗಳಲ್ಲಿ ಭಾಗವಹಿಸಲು ಜಪಾನು ತನ್ನ ಸೇನೆಗಳನ್ನು ಚೀನದಿಂದ ಹಿಂದಕ್ಕೆ ಕರೆಸಿಕೊಳ್ಳಲಾರಂಭಿಸಿತು. ಕೊನೆಗೆ ಜಪಾನು ಯುದ್ಧದಲ್ಲಿ ಸೋಲೊಪ್ಪಿ ಶರಣಾಗತವಾದಾಗ ಚೀನದಲ್ಲಿ ಅದರ ಆಕ್ರಮಣದ ತೆರವಾಯಿತು. ಚೀನ-ಜಪಾನ್ ಯುದ್ಧ ಕೊನೆಗೊಂಡಿತು. ಆದರೆ ಕಮ್ಯೂನಿಸ್ಟ್ ಸೇನೆಗಳಿಗೂ ಚಿಯಾಂಗ್ ಸರ್ಕಾರದ ಸೇನೆಗಳಿಗೂ ಹೋರಾಟ ಮುಂದುವರಿದು, 1949ರಲ್ಲಿ ಚೀನದಲ್ಲಿ ಕಮ್ಯೂನಿಸ್ಟರಿಂದ ಜನತಾ ಗಣರಾಜ್ಯ ಸ್ಥಾಪಿತವಾಯಿತು.
ಪೊರಕೆ
ಪೊರಕೆಯು (ಕಸಬರಿಗೆ) ಸಾಮಾನ್ಯವಾಗಿ ಸ್ಥೂಲವಾಗಿ ಉರುಳೆಯಾಕಾರದ ಹಿಡಿಗೆ ಜೋಡಣೆಗೊಂಡ ಬಿರುಸಾದ ನಾರುಗಳನ್ನು (ಇವನ್ನು ಹಲವುವೇಳೆ ಪ್ಲಾಸ್ಟಿಕ್, ಕೂದಲು, ಅಥವಾ ಮೆಕ್ಕೆಜೋಳದ ಹೊಟ್ಟಿನಂತಹ ವಸ್ತುಗಳಿಂದ ತಯಾರಿಸಲಾಗುತ್ತದೆ) ಹೊಂದಿರುವ ಒಂದು ಸ್ವಚ್ಛಗೊಳಿಸುವ ಸಾಧನ. ಹಾಗಾಗಿ ಇದು ಉದ್ದ ಹಿಡಿಯಿರುವ ಕುಂಚದ ಒಂದು ವೈವಿಧ್ಯವಾಗಿದೆ. ಇದನ್ನು ಸಾಮಾನ್ಯವಾಗಿ ಮೊರದ ಸಂಯೋಜನೆಯಲ್ಲಿ ಬಳಸಲಾಗುತ್ತದೆ.
"ಗಟ್ಟಿ ಪೊರಕೆ" ಮತ್ತು "ಮೃದು ಪೊರಕೆ" ನಡುವೆ ವ್ಯತ್ಯಾಸ ಮಾಡಲಾಗುತ್ತದೆ. ಮೃದು ಪೊರಕೆಗಳನ್ನು ಗೋಡೆಗಳಿಂದ ಜೇಡರ ಬಲೆಗಳು ಹಾಗೂ ಜೇಡಗಳನ್ನು ಗುಡಿಸಲು ಬಳಸಲಾಗುತ್ತದೆ. ಗಟ್ಟಿ ಪೊರಕೆಗಳನ್ನು ಕಾಲುದಾರಿಗಳ ಮೇಲಿನ ಕಸ ಗುಡಿಸಲು ಬಳಸಲಾಗುತ್ತದೆ.
ಬೃಹತ್ ಸ್ನಾನಗೃಹ, ಮೊಹೆಂಜೊ-ದಾರೋ
thumb|right|250px
ಬೃಹತ್ ಸ್ನಾನಗೃಹ ಮೊಹೆಂಜೊ-ದಾರೋದಲ್ಲಿನ ಪ್ರಾಚೀನ ಸಿಂಧೂತಟದ ನಾಗರೀಕತೆಯ ಅವಶೇಷಗಳಲ್ಲಿ ಸುಪರಿಚಿತವಾಗಿರುವ ರಚನೆಗಳ ಪೈಕಿ ಒಂದು. ಬೃಹತ್ ಸ್ನಾನಗೃಹವನ್ನು ಕ್ರಿ.ಪೂ. ೩ನೇ ಸಹಸ್ರಮಾನದಲ್ಲಿ "ದುರ್ಗ"ದ ದಿಬ್ಬವನ್ನು ನಿಲ್ಲಿಸಿದ ನಂತರ ಶೀಘ್ರದಲ್ಲೇ ಕಟ್ಟಲಾಗಿತ್ತು ಎಂದು ಪುರಾತತ್ವ ಸಾಕ್ಷ್ಯಾಧಾರ ಸೂಚಿಸುತ್ತದೆ. ಬೃಹತ್ ಸ್ನಾನಗೃಹ ದುರ್ಗದಲ್ಲಿ ನೆಲೆಗೊಂಡಿದೆ.
ಮೊಹೆಂಜೊ-ದಾರೋದ ಬೃಹತ್ ಸ್ನಾನಗೃಹವನ್ನು ಪ್ರಾಚೀನ ವಿಶ್ವದ ಅತ್ಯಂತ ಮುಂಚಿನ ಸಾರ್ವಜನಿಕ ನೀರಿನ ಕೊಳ ಎಂದು ಕರೆಯಲಾಗಿದೆ. ಇದರ ಅಳತೆ 11.88 × 7.01 ಮೀಟರ್‍ಗಳು, ಮತ್ತು 2.43 ಮೀಟರ್ ಗರಿಷ್ಠ ಆಳವನ್ನು ಹೊಂದಿದೆ. ಎರಡು ಅಗಲ ಮೆಟ್ಟಿಲುಗಳು, ಉತ್ತರದಿಂದ ಒಂದು ಮತ್ತು ದಕ್ಷಿಣದಿಂದ ಒಂದು, ಈ ರಚನೆಗೆ ಪ್ರವೇಶವಾಗಿ ಕಾರ್ಯನಿರ್ವಹಿಸುತ್ತಿದ್ದವು. ಈ ಮೆಟ್ಟಿಲುಗಳ ಕೊನೆಗಳಲ್ಲಿ ೧ ಮೀಟರ್ ಅಗಲ ಹಾಗೂ ೪೦ ಸೆಂ.ಮಿ. ಎತ್ತರದ ದಿಬ್ಬವಿದೆ. ಸ್ನಾನಗೃಹದ ಒಂದು ಕೊನೆಯಲ್ಲಿ ಒಂದು ರಂಧ್ರವೂ ಸಿಕ್ಕಿದೆ, ಇದನ್ನು ನೀರನ್ನು ಬರಿದು ಮಾಡಲು ಬಳಸಲಾಗಿರಬಹುದು.
ಕೊಳದ ನೆಲ ನಯವಾಗಿ ಕೂಡಿಸಲಾದ ಇಟ್ಟಿಗೆಗಳು ಮತ್ತು ಅಂಚಿನಲ್ಲಿ ಹಾಸಲಾದ ಜಿಪ್ಸಮ್ ಪ್ಲಾಸ್ಟರ್‍ ಇರುವ ಮಣ್ಣಿನಿಂದ ಜಲನಿರೋಧಕವಾಗಿತ್ತು ಮತ್ತು ಮಗ್ಗಲಿನ ಗೋಡೆಗಳನ್ನು ಇದೇ ರೀತಿಯಲ್ಲಿ ಕಟ್ಟಲಾಗಿತ್ತು. ಕೊಳವನ್ನು ಇನ್ನೂ ಹೆಚ್ಚು ಜಲನಿರೋಧಕ ಮಾಡಲು, ಡಾಮರಿನ ದಪ್ಪ ಪದರವನ್ನು ಕೊಳದ ಬದಿಗಳ ಉದ್ದಕ್ಕೂ ಮತ್ತು ಸಂಭಾವ್ಯವಾಗಿ ನೆಲದ ಮೇಲೂ ಹಾಸಲಾಗಿತ್ತು. ಪೂರ್ವ, ಉತ್ತರ ಹಾಗೂ ದಕ್ಷಿಣ ಬದಿಗಳ ಮೇಲೆ ಇಟ್ಟೆಗೆ ಕಂಬಗಳ ಸಾಲುಗಳನ್ನು ಶೋಧಿಸಲಾಗಿತ್ತು. ಸಂರಕ್ಷಿತ ಕಂಬಗಳು ಮೆಟ್ಟಿಲುಗಳಿರುವ ಅಂಚು ಹೊಂದಿದ್ದವು, ಇವು ಕಟ್ಟಿಗೆಯ ಪರದೆಗಳು ಅಥವಾ ಕಿಟಕಿ ಚೌಕಟ್ಟುಗಳನ್ನು ಭಾರವನ್ನು ತಡೆದಿರಬಹುದು. ದಕ್ಷಿಣದಿಂದ ಸಂಕೀರ್ಣದೊಳಗೆ ಎರಡು ದೊಡ್ಡ ಬಾಗಿಲುಗಳು ದಾರಿಮಾಡಿಕೊಡುತ್ತಿದ್ದವು, ಮತ್ತು ಬೇರೆ ಪ್ರವೇಶ ಉತ್ತರ ಹಾಗೂ ಪೂರ್ವದಿಂದ ಇತ್ತು. ಕಟ್ಟಡದ ಪೂರ್ವ ಬದಿಯುದ್ದಕ್ಕೂ ಕೋಣೆಗಳ ಸರಣಿ ಸ್ಥಿತವಾಗಿತ್ತು ಮತ್ತು ಒಂದು ಕೋಣೆಯಲ್ಲಿ ಕೊಳ ತುಂಬಲು ಬೇಕಾದ ಸ್ವಲ್ಪ ನೀರನ್ನು ಒದಗಿಸುವ ಬಾವಿಯಿತ್ತು. ಈ ಉದ್ದೇಶಕ್ಕಾಗಿ ಮಳೆನೀರನ್ನೂ ಶೇಖರಿಸಲಾಗಿರಬಹುದು, ಆದರೆ ಯಾವುದೇ ಒಳಹರಿವಿನ ಕೊಳವೆಗಳು ಸಿಕ್ಕಿಲ್ಲ. ಇದು ಜಲಾಭೇದ್ಯ ಇಟ್ಟಿಗೆಗಳಿರುವ ಉದ್ದವಾದ ಸ್ನಾನಕೊಳವನ್ನು ಹೊಂದಿತ್ತು.
ಉಲ್ಲೇಖಗಳು
ವರ್ಗ:ಸಿಂಧೂತಟದ ನಾಗರೀಕತೆ
ಕರ್ನಾಟಕ ಎಕ್ಸ್ಪ್ರೆಸ್
ಕರ್ನಾಟಕ ಎಕ್ಸ್‌ಪ್ರೆಸ್ ಎಂಬುದು ಬೆಂಗಳೂರು ನಗರ, ಕರ್ನಾಟಕ ರಾಜಧಾನಿ ಮತ್ತು ಭಾರತೀಯ ರಾಜಧಾನಿ ನವ ದೆಹಲಿಯ ನಡುವೆ ನಡೆಯುವ ದೈನಂದಿನ ಸೂಪರ್ಫಾಸ್ಟ್ ರೈಲು ಆಗಿದೆ. ಇದು ಹೆಚ್ಚು ಸಮಯ ಮತ್ತು ಬೇಡಿಕೆಯಲ್ಲಿರುವ ರೈಲುಗಳಲ್ಲಿ ಒಂದಾಗಿದೆ, ದಕ್ಷಿಣ ದೆಹಲಿಗೆ ಹೊಸ ದಿಲ್ಲಿಗೆ ಸೇರುತ್ತದೆ.
ಇತಿಹಾಸ
ಈ ರೈಲನ್ನು ಆರಂಭಿಕ ವರ್ಷಗಳಿಂದ ಎರಡು ವಾರಗಳವರೆಗೆ ಪರಿಚಯಿಸಲಾಯಿತು, ನಂತರ ಕೆಲವು ವರ್ಷಗಳ ನಂತರ ಮೂರು ವಾರಗಳ ರೈಲು ಆಗಿ ಅಸ್ತಿತ್ವದಲ್ಲಿದ್ದವು. ಕರ್ನಾಟಕ ಎಕ್ಸ್ಪ್ರೆಸ್ ಮತ್ತು ಕೇರಳ ಎಕ್ಸ್ಪ್ರೆಸ್ ಜೋಲಾರ್ಪೇಟೈಗೆ ವಿಲೀನಗೊಂಡಿತು ಮತ್ತು ಕೆಕೆ ಎಂದು ಜನಪ್ರಿಯವಾಯಿತು. ಇದು ಭೋಪಾಲ್, ನಾಗ್ಪುರ, ವಿಜಯವಾಡ ಮತ್ತು ಜೊಲರಪೇಟೈ ಮೂಲಕ ಚಲಿಸಿತು. ವಾರದ ಉಳಿದ ಎರಡು ದಿನಗಳಲ್ಲಿ ಆಂಧ್ರಪ್ರದೇಶ ಎಕ್ಸ್ಪ್ರೆಸ್ನೊಂದಿಗೆ ಇದನ್ನು ವಿಲೀನಗೊಳಿಸಲಾಯಿತು. 1987 ರಲ್ಲಿ ಕೇರಳ ಎಕ್ಸ್ಪ್ರೆಸ್ ಅನ್ನು ಈ ರೈಲಿನಿಂದ ವಿಭಜಿಸಲಾಯಿತು. ಕರ್ನಾಟಕ ಎಕ್ಸ್ಪ್ರೆಸ್ ನಂತರ ಗುಂಟಕಲ್, ಸಿಕಂದರಾಬಾದ್ ಮೂಲಕ ಚಲಿಸಿತು. ನಂತರ ಇದನ್ನು ವಾಡಿ, ದಾಂಡ್, ಮನ್ಮಾದ್, ಭುಸಾವಲ್, ಇಟಾರ್ಸಿ ಮತ್ತು ಭೋಪಾಲ್ ಮಾರ್ಗಗಳ ಮೂಲಕ ತಿರುಗಿಸಲಾಯಿತು.
ನಾಮಕರಣ
ಬೆಂಗಳೂರು ನಗರಕ್ಕೆ ಹೊಸದಿಲ್ಲಿ (ಅಪ್) ರೈಲು 12627 ಮತ್ತು 12628 ರೈಲುಗಳು ಹಿಂದಿರುಗಿದ (ಕೆಳಗೆ) ರೈಲುಗೆ ನಿಗದಿಪಡಿಸಲಾಗಿದೆ. ಈ ರೈಲುಗೆ ಕರ್ನಾಟಕದ ರಾಜಧಾನಿ ನವದೆಹಲಿಗೆ ಸಂಪರ್ಕಿಸುವಂತೆ 'ಕರ್ನಾಟಕ' ಎಂಬ ಹೆಸರನ್ನು ನೀಡಲಾಗಿದೆ. ಈ ನಾಮಕರಣವು ಕೇರಳ ಎಕ್ಸ್ಪ್ರೆಸ್, ತಮಿಳುನಾಡು ಎಕ್ಸ್ಪ್ರೆಸ್, ಆಂಧ್ರಪ್ರದೇಶ ಎಕ್ಸ್ಪ್ರೆಸ್ ಮತ್ತು ಗೋವಾ ಎಕ್ಸ್ಪ್ರೆಸ್ನಂತೆಯೇ ಇರುತ್ತದೆ.
ಮಾರ್ಗ
ರೈಲು, ಕರ್ನಾಟಕ, ಆಂಧ್ರಪ್ರದೇಶ, ಮಹಾರಾಷ್ಟ್ರ, ಮಧ್ಯ ಪ್ರದೇಶ, ಉತ್ತರಪ್ರದೇಶ, ರಾಜಸ್ಥಾನ (ಧೌಲ್ಪುರವನ್ನು ಹಾದುಹೋಗುವಾಗ ಸಣ್ಣ ಭಾಗ), ಹರಿಯಾಣ ಮತ್ತು ದೆಹಲಿಗಳ ಮೂಲಕ ಹಾದು ಹೋಗುತ್ತದೆ. ಆದ್ದರಿಂದ, ಬೆಂಗಳೂರು ನಗರವನ್ನು ಬಿಟ್ಟ ನಂತರ, ಬೆಂಗಳೂರು ಕ್ಯಾಂಟ್, ಯಳಹಂಕ, ಹಿಂದೂಪುರ್, ಶ್ರೀ ಸತ್ಯ ಸಾಯಿ ಪ್ರಶಾಂತಿ ನಿಲಯಂ, ಧರ್ಮವರಾಮ್, ಅನಂತ್ಪುರ್, ಗೂಟಿ, ಗುಂಟಕಲ್, ಅಡೋನಿ, ಮಂತ್ರಾಲಯಂ ರಸ್ತೆ, ರಾಯಚೂರು, ಯಾದಗಿರ್,ವಾಡಿ, ಗುಲ್ಬರ್ಗಾ, ಸೋಲಾಪುರ, ಕುರುಡವಾಡಿ, ದೌಂಡ್, ಅಹ್ಮದ್ನಗರ, ಬೆಲಾಪುರ್, ಕೊಪರ್ಗಾಂವ್, ಮನ್ಮಾಡ್, ಜಲ್ಗಾಂವ್, ಭುಸಾವಾಲ್, ಬುರ್ಹಾನ್ಪುರ್, ಖಾಂಡ್ವಾ, ಇಟಾರ್ಸಿ, ಭೋಪಾಲ್, ಬೈನಾ, ಝಾನ್ಸಿ, ಗ್ವಾಲಿಯರ್, ಆಗ್ರಾ ಕ್ಯಾಂಟ್, ಮಥುರಾ, ಹಜರತ್ ನಿಜಾಮುದ್ದೀನ್ ಮತ್ತು ಅಂತಿಮವಾಗಿ ದೆಹಲಿಯಲ್ಲಿ ಕೊನೆಗೊಳ್ಳುತ್ತದೆ.
ಅಪಘಾತಗಳು
ಮಾಕಾಳಿ ದುರ್ಗ ಘಟ್ಟದಲ್ಲಿ 1991 ರಲ್ಲಿ ಬೆಂಗಳೂರಿನಿಂದ 50 ಕಿ.ಮೀ (31 ಮೈಲಿ) ದೂರವಿರುವ ಮಳೆಯ ಸಂಜೆಯಂದು, 30 ಜನರನ್ನು ಕೊಂದು ಅಪಘಾತವನ್ನು ಎದುರಿಸಿತು.
ಕರ್ನಾಟಕ ಎಕ್ಸ್ಪ್ರೆಸ್ನ ನಿಂದ ಅಮಾನತುಗೊಂಡ ಚಾಲಕನು ಗಾಯಗಳಿಗೆ ತುತ್ತಾಗುತ್ತಾನೆ
ಮಂಗಳವಾರ ಬೆಳಗ್ಗೆ ಫರಿದಾಬಾದ್ನ ಎಸ್ಕಾರ್ಟ್ಸ್ ಆಸ್ಪತ್ರೆಯಲ್ಲಿ ಗಾಯಗೊಂಡಿದ್ದ ಸೂಪರ್ಫಾಸ್ಟ್ ಕರ್ನಾಟಕ ಎಕ್ಸ್ಪ್ರೆಸ್ನ ಅಮಾನತುಗೊಂಡ ಚಾಲಕ ಜುಲೈ 27 ರ ಅಪಘಾತಕ್ಕೆ ಜವಾಬ್ದಾರನಾಗಿದ್ದಾನೆ.
ದೆಹಲಿಯಿಂದ ಹೊರಟ ಕರ್ನಾಟಕ ಎಕ್ಸ್ಪ್ರೆಸ್ ಭಾನುವಾರ ಹಿಮ್ಸಾಗರ್ ಎಕ್ಸ್ಪ್ರೆಸ್ಗೆ ಬಡಿದ ಬಳಿಕ ಚಾಲಕ ಎನ್.ಎಫ್. ಎಲಿಫ್ ತಲೆಗೆ ಗಂಭೀರವಾಗಿ ಗಾಯಗೊಂಡಿದ್ದಾರೆ.
ಸುದ್ದಿ
ದಕ್ಷಿಣ ವೆಸ್ಟರ್ನ್ ರೈಲ್ವೆಯ ವಿಭಾಗದ ಅಡಿಯಲ್ಲಿರುವ ಮೊದಲ ರೈಲು ಇದಾಗಿದೆ, ಅಲ್ಲಿ ಐಆರ್ಟಿಟಿಸಿ ನೇರವಾಗಿ ಅಡುಗೆ ಮಾಡುವ ಉಸ್ತುವಾರಿ ವಹಿಸಿದೆ. ಕಳಪೆ ಗುಣಮಟ್ಟದ ಆಹಾರದ ಕುರಿತಾದ ಪುನರಾವರ್ತಿತ ದೂರುಗಳ ಕಾರಣದಿಂದ ಮತ್ತು ಅಡುಗೆ ಮಾಡುವ ಸಿಬ್ಬಂದಿಗಳ ದೌರ್ಜನ್ಯದ ವರ್ತನೆಯನ್ನು ಸರಿಪಡಿಸಲು, ಬೆಂಗಳೂರು ಮತ್ತು ನವದೆಹಲಿ ನಡುವಿನ ಸೂಪರ್ಫಾಸ್ಟ್ ರೈಲು ಫ್ರಾಂಚೈಸಿಗೆ ನೀಡಲಾದ ಒಪ್ಪಂದವನ್ನು ಎಂಟು ತಿಂಗಳ ಹಿಂದೆ IRCTC ರದ್ದುಗೊಳಿಸಿತು. ನಿಗಮವು ತನ್ನದೇ ಆದ ಸೇವೆಗಳನ್ನು ಸಲ್ಲಿಸುವವರೆಗೆ ಅವರ ಸೇವೆಗಳಿಗೆ ತಾತ್ಕಾಲಿಕ ಪರವಾನಗಿಗಳನ್ನು ನೀಡಲು ಅನುಮತಿ ನೀಡಲಾಯಿತು.
ಈ ಮಾರ್ಗದಲ್ಲಿ ವೇದಿಕೆಗಳಲ್ಲಿ ಲಭ್ಯವಿರುವ ಬೇಸ್ ಅಡಿಗೆಮನೆಗಳ ಕಾರಣದಿಂದಾಗಿ ಇದು ಸಾಧ್ಯ, ITCTC ಯ SWR ವಿಭಾಗದ ಮುಖ್ಯ ಪ್ರಾದೇಶಿಕ ವ್ಯವಸ್ಥಾಪಕ ಎಸ್ ಗ್ಯಾಗಾರಿನ್ ಹೇಳಿದರು. ರೈಲು ನಿಲ್ದಾಣಗಳು ದೆಹಂಡ್ ನಿಲ್ದಾಣದಲ್ಲಿ ಊಟ, ಭುಸಾವಾಲ್ ಅಥವಾ ಖಾಂಡ್ವಾ ನಿಲ್ದಾಣದಲ್ಲಿ ಭೋಜನಕೂಟದ ಭೋಜನಕ್ಕೆ ಬಂದಾಗ IRCTC ಸಿಬ್ಬಂದಿ ಈ ನಿಲ್ದಾಣಗಳಿಂದ ಸಂಗ್ರಹಿಸಲಾದ ತಾಜಾ ಊಟವನ್ನು ಪೂರೈಸುತ್ತದೆ. ಹಿಂದಿರುಗಿದ ದಿಕ್ಕಿನಲ್ಲಿ, ಖಾಂಡ್ವಾ ಅಥವಾ ಭುಸಾವಾಲ್ ನಿಲ್ದಾಣದಿಂದ ಊಟವನ್ನು ಸಂಗ್ರಹಿಸಲಾಗುವುದು ಮತ್ತು ಅಹ್ಮದ್ನಗರ ಅಥವಾ ದಾಂಡ್ ನಿಲ್ದಾಣದಿಂದ ಭೋಜನವನ್ನು ಸಂಗ್ರಹಿಸಲಾಗುತ್ತದೆ.
ಬಾಹ್ಯ ಕೊಂಡಿಗಳು
ವರ್ಗ:ರೈಲುಗಳು
ಅಗ್ನಿಶಿಲೆ
[[Image:World geologic provinces.jpg|thumb|300px| [[:en:Geologic province|ಭೂವೈಜ್ಞಾನಿಕ ಪ್ರಾಂತ್ಯಗಳು]] of the ಪ್ರಪಂಚ (ಯುನೈಟೆಡ್ ಸ್ಟೇಟ್ಸ್ ಭೂವೈಜ್ಞಾನಿಕ ಸಮೀಕ್ಷೆ)
{{Legend|#f96|ಶೈಲ್ಡ್}} {{Legend|#f9c|ಪ್ಲಾಟ್‍ಫಾರಮ್}} {{Legend|#9fc|ಒರೊಜೆನ್}} {{Legend|#9cf|ಜಲಾನಯನ ಪ್ರದೇಶ}} {{Legend|#969|ದೊಡ್ಡ ಅಗ್ನಿ ಪ್ರಾಂತ್ಯ}} {{Legend|#ff9|Extended ಕ್ರಸ್ಟ್}}
en:Oceanic crust: {{Legend|#cde|0–20 ಮಾ}} {{Legend|#abc|20–65 ಮಾ}} {{Legend|#89a|>65 ಮಾ}}
]]
ಅಗ್ನಿಶಿಲೆಗಳು ಭೂಮಿಯ ಹೊರಚಿಪ್ಪಿನ ಮಂದ ಸುಮಾರು 8-10 ಮೈ. ಗಳೆಂದು ನಿರ್ಧರಿಸಲಾಗಿದೆ. ಈ ಚಿಪ್ಪು ಗಡಸಾಗಿದ್ದು ನಾನಾ ಬಗೆಯ ಶಿಲೆಗಳಿಂದ ಕೂಡಿದೆ. ಉತ್ಪತ್ತಿ ವಿಧಾನದ ವರ್ಗೀಕರಣದಂತೆ ಇವನ್ನು
ಎಂದು ಮೂರು ಗುಂಪುಗಳಾಗಿ ವಿಂಗಡಿಸಬಹುದು. ಇವುಗಳಲ್ಲಿ ಬಹುಭಾಗ ಅಂದರೆ 95%ರಷ್ಟು ಅಗ್ನಿಶಿಲೆಗಳು. ಭೂಮಿಯ ಆಳದಲ್ಲಿ ಹುದುಗಿರುವ ಮ್ಯಾಗ್ಮ ಅಥವಾ ಮಾತೃಶಿಲಾದ್ರವದ ಆರುವಿಕೆಯಿಂದ ನೇರವಾಗಿ ಮೈದೋರಿದ ಶಿಲೆಗಳಿವು. ಇಂಗ್ಲಿಷ್‍ನಲ್ಲಿ ಇದನ್ನು ಇಗ್ನಿಯಸ್ ರಾಕ್ಸ್ (Igneous rock). ಮಾತೃದ್ರವ ಅಥವಾ ಮೂಲದ್ರವ ಉಂಟಾಗಲು ಹೆಚ್ಚಿನ ಶಾಖ ಅಗತ್ಯ. ಇದಕ್ಕೆ ಅಗ್ನಿಯೇ ಮೂಲಭೂತವಾದುದರಿಂದ ಇವನ್ನು ಅಗ್ನಿಶಿಲೆಗಳೆಂದು ಕರೆಯುತ್ತಾರೆ.
ಉತ್ಪತ್ತಿ
ಶಿಲಾದ್ರವದಲ್ಲಿ ನಾನಾ ಬಗೆಯ ಸಿಲಿಕೇಟುಗಳು ಆವಿ ಮತ್ತು ಇತರ ಆಮ್ಲಗಳು ಅಲ್ಪ ಪ್ರಮಾಣದಲ್ಲಿ ಹುದುಗಿರುತ್ತವೆ. ಶಿಲಾದ್ರವ ಕ್ರಮೇಣ ಆರಿ ಹೆಪ್ಪುಗಟ್ಟುವಾಗ ಅನುಕ್ರಮವಾಗಿ ಸಿಲಿಕೇಟ್ ಖನಿಜಗಳು ರೂಪುಗೊಳ್ಳುತ್ತವೆ. ಈ ಕಾರ್ಯದಲ್ಲಿ ಆವಿ ಮತ್ತು ಆಮ್ಲಗಳು ಬಹು ಸಹಕಾರಿ. ಶಿಲಾದ್ರವ ಹೆಚ್ಚಿನ ಆಳದಲ್ಲಿ ಹುದುಗಿದ್ದರೂ ಭೂಮಿಯ ಮೇಲ್ಪದರಗಳಲ್ಲಿ ಆಗಾಗ ಉಂಟಾಗುವ ಒತ್ತಡದ ವ್ಯತ್ಯಾಸಗಳಿಂದ ಮೇಲಕ್ಕೆ ದಾರಿ ಮಾಡಿಕೊಂಡು ಬರುತ್ತದೆ. ಮೇಲೆ ಬಂದಂತೆಲ್ಲ ಅದರ ಉಷ್ಣತೆ ಕುಗ್ಗುತ್ತ ಹೋಗುತ್ತದೆ. ತಣ್ಣಗಿರುವ ಭೂಭಾಗದಲ್ಲಿ ಉಂಟಾದ, ಸೀಳು ಅಥವಾ ಬಿರುಕುಗಳಲ್ಲಿ ಶಿಲಾದ್ರವ ಪ್ರವಹಿಸುವಾಗ ಉಷ್ಣತೆ ಕಡಿಮೆಯಾಗಿ ದ್ರವ ಶಿಲೆಯಾಗಿ ಮಾರ್ಪಡುತ್ತದೆ.
ಅಗ್ನಿ ಶಿಲೆಯ ಉಗಮ
ಹಲವು ಬಾರಿ ಅಂದರೆ ಒತ್ತಡ ಅತಿಯಾಗಿರುವ ಸನ್ನಿವೇಶದಲ್ಲಿ ಸೀಳುಗಳ ಮುಖಾಂತರ ಹೊರಹೊಮ್ಮಿ ಸುತ್ತಮುತ್ತಲ ನೆಲದಮೇಲೆ ಪ್ರವಾಹರೂಪದಲ್ಲಿ ಹರಿದು ಹೆಪ್ಪುಗಟ್ಟುತ್ತದೆ. ಇದೇ ಲಾವಾಪ್ರವಾಹ. ಈ ಪ್ರವಾಹ ಹಲವು ವೇಳೆ ಬಹು ವಿಸ್ತಾರವಾಗಿ ಹರಡಿ ಕ್ರಮೇಣ ಹೆಚ್ಚು ಭೂಪ್ರದೇಶವನ್ನು ಆವರಿಸಬಹುದು. ಅಲ್ಲದೆ ಈ ತೆರನಾದ ಚಟುವಟಿಕೆ ಸ್ವಲ್ಪಕಾಲ ಮುಂದುವರಿದಲ್ಲಿ ಲಾವಾಪ್ರಸ್ತರಗಳು ಒಂದರ ಮೇಲೊಂದು ವರಸೆ ವರಸೆಯಾಗಿ ಅಡಕವಾಗುತ್ತ ಹೋಗಬಹುದು. ಭಾರತದ ದಕ್ಷಿಣ ಪ್ರಸ್ಥಭೂಮಿಯಲ್ಲಿನ ಡೆಕ್ಕನ್ ಬೆಸಾಲ್ಟ್ ಎಂಬ ಅಗ್ನಿಶಿಲೆ ಇದಕ್ಕೆ ಅತ್ಯಂತ ಉತ್ತಮವಾದ ಉದಾಹರಣೆ. ಈ ಶಿಲೆಗಳು ಸುಮಾರು 2,00,000 ಚ.ಮೈ.ಗಳಷ್ಟು ವಿಸ್ತೀರ್ಣವುಳ್ಳ ಪ್ರದೇಶದಲ್ಲಿ ಹರಡಿದೆ. ಪುಣೆ, ಮುಂಬಯಿ, ಬೆಳಗಾವಿಗಳ ಸುತ್ತಮುತ್ತಲ ಪ್ರದೇಶದಲ್ಲಿ ಇಂಥ ಕರಿಕಲ್ಲಿನ ಬೆಟ್ಟ ಗುಡ್ಡಗಳನ್ನು ನೋಡಬಹುದು. ಕೆಲವು ವೇಳೆ ಈ ಬಗೆಯ ಶಿಲೆಗಳಲ್ಲಿ ಹುದುಗಿದ್ದ ಅನಿಲಗಳು ಹೊರಹೊಮ್ಮುವಾಗ ನಾನಾ ಗಾತ್ರದ, ನಾನಾ ಆಕಾರದ ರಂಧ್ರಗಳುಂಟಾಗುತ್ತವೆ. ಹಲವು ಸಂದರ್ಭಗಳಲ್ಲಿ ಮಾತೃಶಿಲಾದ್ರವದ ರಾಸಾಯನಿಕ ಸಂಯೋಜನೆಗೆ ಅನುಗುಣವಾಗಿ ಶಿಲೆಯ ಹೊರಮೈ ನುಣುಪಾಗಿದ್ದು ಹಗ್ಗದೋಪಾದಿಯಲ್ಲಿ ಕಂಡುಬರುತ್ತದೆ. ಅಥವಾ ಶಿಲೆಯ ಹೊರಮೈ ಛಿದ್ರಗೊಂಡು ಒರಟಾಗಿ ತೋರಬಹುದು. ಲಾವಾ ಪ್ರವಾಹಕ್ಕೆ ನೀರಿನ ಅಥವಾ ಶೈತ್ಯದ ಸಂಪರ್ಕ ಉಂಟಾದಾಗ ದಿಂಬಿನಾಕಾರವನ್ನು ಪಡೆಯುವುದುಂಟು. ಇಂದಿಗೂ ಈ ಶಿಲೆಗಳ ಬಗ್ಗೆ ಅಧ್ಯಯನಗಳು ನಡೆಯುತ್ತಿವೆ.
ಅಗ್ನಿಶಿಲೆಯ ರಚನೆ
ಚಿತ್ರದುರ್ಗ ಜಿಲ್ಲೆಯ ಮರಡಿಹಳ್ಳಿ, ಕುರುಬರ ಮರಡಿಕೆರೆ, ತುಮಕೂರಿನ ಬೆಳ್ಳಾರ, ಕೋಲಾರದ ಚಿನ್ನದ ಗಣಿ ಪ್ರದೇಶದ ಮಾರಿಕುಪ್ಪಂ-ಈ ಸ್ಥಳಗಳಲ್ಲಿ ದಿಂಬಿನಾಕಾರದ ಅಗ್ನಿಶಿಲಾಪ್ರವಾಹದ ರಚನೆಗಳಿವೆ. ದ್ರವ ರೂಪದಲ್ಲಿನ ಲಾವಾ ಆರಿ ಶಿಲೆಯಾದಾಗ ಪ್ರಮಾಣದಲ್ಲಿ ಕುಗ್ಗುವುದರಿಂದ ಒತ್ತಡದ ವ್ಯತ್ಯಾಸಗಳುಂಟಾಗಿ ನಿರ್ದಿಷ್ಟ ರೀತಿಯ ಸೀಳುಗಳು ತಲೆದೋರುತ್ತವೆ. ಇವು ಶಿಲೆಯ ಹೊರಮೈಯಿಂದ ಬಹು ಆಳದವರೆಗೆ ವ್ಯಾಪಿಸಿರುತ್ತವೆ. ಕ್ರಮೇಣ ಶಿಲಾ ಪ್ರವಾಹ ಒಂದೇ ಗಾತ್ರದ ಮುಮ್ಮೂಲೆಯ, ಚಚ್ಚೌಕನೆಯ ಐದು ಅಥವಾ ಆರು ಮುಖಗಳಿಂದ ಕೂಡಿದ ನೀಳ್ಗಂಬಗಳಾಗಿ ಮಾರ್ಪಡುತ್ತದೆ
ಅಂತರ್ಗತ (ಪ್ಲುಟಾನ್)
ಇದು ಭೂಸ್ತರಗಳಲ್ಲಿ ನುಗ್ಗುವ ವಿಚಾರದಲ್ಲಿ ಭೂವಿಜ್ಞಾನಿಗಳಲ್ಲಿ ಒಮ್ಮತವಿಲ್ಲ. ಆದ್ದರಿಂದ ಇದನ್ನು ಅಂತರ್ಗತ (ಪ್ಲುಟಾನ್) ಎಂದು ಇತ್ತೀಚೆಗೆ ಕರೆಯಲಾಗಿದೆ. ಹಿಂದಿದ್ದ ಭೂಸ್ತರಗಳನ್ನು ಸ್ಥಳಾಂತರಗೊಳಿಸಿ ಅಥವಾ ಅವನ್ನು ಭಕ್ಷಿಸಿ, ತೆರವಾದ ಜಾಗವನ್ನು ಆಳದಿಂದ ನುಗ್ಗಿಬರುತ್ತಿರುವ ಶಿಲಾದ್ರವ ಆವರಿಸಬಹುದು. ಅಥವಾ ಕ್ರಮೇಣ ಹಿಂದಿದ್ದ ಭೂಭಾಗಗಳನ್ನೇ ಕಾಯಾಂತರಗೊಳಿಸಿ ಅವುಗಳ ಸ್ಥಳಗಳನ್ನು ಆಕ್ರಮಿಸಲೂಬಹುದು.
ವಿಜ್ಞಾನಿಗಳು
ಶಿಲೆಯ ಹೊರರಚನೆಯಷ್ಟೇ ಮುಖ್ಯವಾದುದು ಒಳರಚನೆ ಅಥವಾ ವಿನ್ಯಾಸ, ಇದು ಶಿಲೆ ಉಂಟಾದ ರೀತಿಯನ್ನೂ ಆಗಿನ ಸನ್ನಿವೇಶವನ್ನೂ ಅರಿತುಕೊಳ್ಳಲು ಬಹು ಸಹಾಯಕ. ವಿನ್ಯಾಸ ಶಿಲೆಯ ಖನಿಜ ಕಣಗಳ ಗಾತ್ರ, ಆಕಾರ, ಸ್ವರೂಪ ಮತ್ತು ವಿವಿಧ ಕಣಗಳಿಗಿರುವ ಪರಸ್ಪರ ಸಂಬಂಧವನ್ನು ಅವಲಂಬಿಸಿದೆ. ಖನಿಜಕಣಗಳು ಸಂಪೂರ್ಣವಾಗಿ ಸ್ಫುಟಗೊಂಡಲ್ಲಿ ಪೂರ್ಣಸ್ಫಟಿಕಾಕೃತಿಯುಳ್ಳ ರಚನೆ (ಹಾಲೊಕ್ರಿಸ್ಟಲೈನ್-) ಅಸ್ಫುಟಗೊಂಡಲ್ಲಿ ಅಪೂರ್ಣಸ್ಫಟಿಕಾಕೃತಿಯುಳ್ಳ ರಚನೆ (ಹಾಲೊ ಹಯಲೈನ್) ಮಧ್ಯವರ್ತಿಯಾಗಿದ್ದಲ್ಲಿ ಅರ್ಧಸ್ಫಟಿಕಾಕೃತಿಯುಳ್ಳ ರಚನೆ (ಹೆಮಿಕ್ರಿಸ್ಟಲೈನ್) ಎಂದೂ ಹೇಳಲಾಗುತ್ತದೆ.
ಖನಿಜಗಳ ರಚನೆ ಅತಿಸೂಕ್ಷ್ಮವಾಗಿದ್ದಲ್ಲಿ ಅಥವಾ ಶಿಲೆ ಮುದ್ದೆಯಾಗಿದ್ದು ಅಸ್ಪಷ್ಟ ವಿನ್ಯಾಸವಿದ್ದಲ್ಲಿ ಮೂಲಭೂತವಾದ ಶಿಲಾದ್ರವ ಬಹುತೀವ್ರಗತಿಯಲ್ಲಿ ಆರಿ ತಣ್ಣಗಾಯಿತೆಂದೂ ಕಣಗಳು ದಪ್ಪನಾಗಿದ್ದು ರಚನೆ ಒರಟಾಗಿದ್ದಲ್ಲಿ ಶಿಲಾದ್ರವ ನಿಧಾನವಾಗಿ ಆರುತ್ತ ಬಂದಿತೆಂದೂ ಹೇಳಬಹುದು.
ಅಗ್ನಿಶಿಲೆಗಳ ವರ್ಗೀಕರಣ
ಭೂಮಿಯ ಮೇಲೆ ವಿವಿಧ ರೀತಿಯ ಶಿಲೆಗಳಿವೆಯಾದರೂ ಸಾಮಾನ್ಯವಾಗಿ ಒಂದರಂತೆ ಮತ್ತೊಂದು ಇಲ್ಲ. ವಿನ್ಯಾಸದಲ್ಲೂ ಖನಿಜ ಮತ್ತು ರಾಸಾಯನಿಕ ಸಂಯೋಜನೆಯಲ್ಲೂ ಒಂದರಿಂದ ಮತ್ತೊಂದಕ್ಕೆ ಅನೇಕ ಸ್ಪಷ್ಟ ವ್ಯತ್ಯಾಸಗಳು ಕಂಡುಬರುತ್ತವೆ. ಈ ಕಾರಣ ವೈಜ್ಞಾನಿಕ ರೀತಿಯಲ್ಲಿ ಇವುಗಳನ್ನು ಅಧ್ಯಯನ ಮಾಡಲು ಶಿಲೆಗಳನ್ನು ನಾನಾ ಗುಂಪುಗಳಾಗಿ ವಿಂಗಡಿಸಲಾಗಿದೆ. ಹೀಗೆ ಮಾಡದ ಹೊರತು ಅವುಗಳ ವಿವರವಾದ ಅಭ್ಯಾಸ ಸುಗಮವಾಗುವುದಿಲ್ಲ. ಆದರೆ ವರ್ಗೀಕರಣ ಅಷ್ಟು ಸುಲಭಸಾಧ್ಯವಲ್ಲ. ಭೂವಿಜ್ಞಾನದಲ್ಲಿ ಹತ್ತಾರು ಬಗೆಯ ಶಿಲಾವರ್ಗೀಕರಣಗಳನ್ನು ಕಾಣಬಹುದು. ಇವುಗಳಲ್ಲಿ ಮುಖ್ಯವಾದುವು;
ಖನಿಜ ಸಂಯೋಜನಾ ವರ್ಗೀಕರಣ
ಇದು ವಿವರವಾದ ಶಿಲಾಧ್ಯಯನಕ್ಕೆ ಬಹು ಸಹಕಾರಿ. ಕಾರಣ ಸೂಕ್ಷ್ಮದರ್ಶಕ ಯಂತ್ರ ಮತ್ತು ಇತರ ಉಪಕರಣಗಳ ಸಹಾಯದಿಂದ ಶಿಲೆಯ ಖನಿಜಗಳನ್ನು ವಿವರವಾಗಿ ಅಭ್ಯಸಿಸಬಹುದು. ವಿವಿಧ ಖನಿಜಗಳ ಒಟ್ಟುಗೂಡುವಿಕೆಯಿಂದ ಆದುದೇ ಶಿಲೆ ಎಂಬುದನ್ನು ಮಾತ್ರ ನಾವು ಇಲ್ಲಿ ಮರೆಯಬಾರದು. ಶಿಲೆಯ ಖನಿಜಗಳನ್ನು ಅವಶ್ಯಕ ಅಥವಾ ಪ್ರಧಾನ ಖನಿಜಗಳು, ಸಹಾಯಕ ಅಥವಾ ಅನಾವಶ್ಯಕ ಖನಿಜಗಳು ಮತ್ತು ಗೌಣ ಖನಿಜಗಳೆಂದು ಮೂರು ಗುಂಪುಗಳಾಗಿ ವಿಂಗಡಿಸಬಹುದು. ಮೊದಲೆರಡು ಗುಂಪಿನವು ಶಿಲಾದ್ರವದ ನೇರ ಆರುವಿಕೆಯಿಂದ ಉಂಟಾದುವು. ಈ ಕಾರಣದಿಂದ ಇವಕ್ಕೆ ಮೂಲಖನಿಜಗಳೆಂದು ಹೆಸರಿಡಲಾಗಿದೆ. ಮೂರನೆಯ ಗುಂಪಿನವು ಮೂಲಖನಿಜಗಳು, ಶಿಥಿಲೀಕರಣಕ್ಕೋ ಅಥವಾ ರೂಪಾಂತರಕ್ಕೋ ಒಳಗಾದಾಗ ಉಂಟಾದವು. ಹಲವು ವೇಳೆ ಖನಿಜಪೂರಿತ ದ್ರವಗಳ ಚಟುವಟಿಕೆಯೂ ಇವುಗಳಿಗೆ ಕಾರಣವಾಗಬಹುದು. ಶಿಲೆಗಳ ವರ್ಗೀಕರಣದಲ್ಲಿ ಮೂಲಖನಿಜಗಳು ಬಹುಮುಖ್ಯ. ಇತರವು ಗೌಣ. ಮೂಲ ಖನಿಜಗಳನ್ನನುಸರಿಸಿಯೇ ಶಿಲೆಗಳನ್ನು ವಿವಿಧ ವರ್ಗಗಳಾಗಿ ವಿಂಗಡಿಸಲಾಗಿದೆ. ಉದಾಹರಣೆಗೆ: ಕ್ವಾಟ್ರ್ಸ್ ಫೆಲ್ಸ್‍ಫಾರ್‍ಗಳ ಜೊತೆಯಲ್ಲಿ ಕಾಗೆಬಂಗಾರ (ಮೈಕ) ಅಥವಾ ಹಾರ್ನ್‍ಬ್ಲೆಂಡ್ ಇದ್ದಲ್ಲಿ ಆ ಶಿಲೆ ಗ್ರಾನೈಟ್ ಎನಿಸುತ್ತದೆ. ಇವುಗಳೊಡನೆ ಸ್ಫೀನ್, ಅಪೆಟೈಟ್, ಜಿರ್‍ಕಾನ್ ಮುಂತಾದ ಸಹಾಯಕ ಖನಿಜಗಳೂ ಕ್ಲೋರೈಟ್, ಮ್ಯಾಗ್ನಟೈಟ್ ಮುಂತಾದ ಆನುಷಂಗಿಕ ಖನಿಜಗಳೂ ಇರಬಹುದು; ಅಥವಾ ಇಲ್ಲದಿದ್ದರೂ ಇರಬಹುದು. ಅಂದರೆ ಶಿಲೆಯನ್ನು ಹೆಸರಿಸಲು ಇವುಗಳ ಪಾತ್ರ ಗೌಣ. ಅವಶ್ಯಕ ಖನಿಜಗಳಲ್ಲಿ ಯಾವುದಾದರೊಂದಿಲ್ಲದಿದ್ದರೂ ಅದು ಗ್ರಾನೈಟ್ ಆಗಲಾರದು. ಉದಾಹರಣೆಗೆ ಕ್ವಾಟ್ರ್ಸ್ ಇಲ್ಲದಿದ್ದರೆ ಅದೇ ಶಿಲೆ ಸಯನೈಟ್ ಶಿಲೆ ಎನಿಸುತ್ತದೆ.
ರಾಸಾಯನಿಕ ಸಂಯೋಜನಾ ವರ್ಗೀಕರಣ
ಶಿಲೆಗಳ ಉತ್ಪತ್ತಿಯನ್ನು ವಿವೇಚಿಸಲು ಈ ಬಗೆಯ ವರ್ಗೀಕರಣ ಬಹುಸಹಾಯಕ. ಒಂದೇ ತೆರನಾದ ಮಾತೃ ಶಿಲಾದ್ರವದಿಂದ ಮೈವೆತ್ತ ಶಿಲೆಗಳು ತಮ್ಮ ವಿನ್ಯಾಸದಲ್ಲಿ ಮತ್ತು ಖನಿಜ ಸಂಯೋಜನೆಯಲ್ಲಿ ಭಿನ್ನಭಿನ್ನವಾಗಿ ಕಂಡರೂ ಅವುಗಳ ರಾಸಾಯನಿಕ ಸಂಯೋಜನೆಯಲ್ಲಿ ಈ ಬಗೆಯ ಭೇದಭಾವಗಳು ಬರಲಾರವು.
ಅಗ್ನಿಶಿಲೆಯನ್ನು ರಾಸಾಯನಿಕವಾಗಿ ವಿಭಜಿಸಿ ಅದರ ಸಂಯೋಜನೆಯನ್ನು 13 ಅಥವಾ 14 ಮುಖ್ಯ ಆಕ್ಸೈಡುಗಳ ರೂಪದಲ್ಲಿ ನಿಯೋಜಿಸಲಾಗುವುದು. ಇವುಗಳ ಒಟ್ಟು ಮೊತ್ತ 100. ಹೀಗೆ ನಿರ್ಧರಿಸಿದ ಆಕ್ಸೈಡುಗಳನ್ನು ಮತ್ತೆ ವಿವಿಧ ಪ್ರಮಾಣದಲ್ಲಿ ಸಂಯೋಜಿಸಿ ಬಂದ ಅಂಕಿಅಂಶಗಳ ಆಧಾರದ ಮೇಲೆ ಅಗ್ನಿಶಿಲೆಗಳನ್ನು ಬೇರೆ ಬೇರೆ ಗುಂಪುಗಳಾಗಿ ವಿಂಗಡಿಸಲಾಗಿದೆ. ಇಂದಿಗೂ ಈ ಬಗೆಯ ವರ್ಗೀಕರಣ, ಶಿಲೆಗಳು ನಿರ್ಮಾಣವಾದ ರೀತಿಯನ್ನು ವಿವೇಚಿಸುವುದರಲ್ಲಿ ಬಹು ಸಹಾಯಕವಾಗಿದೆ.
ಮೂರನೆಯ ವರ್ಗೀಕರಣ
ಇದು ಶಿಲೆಗಳ ಆಕಾರ, ರಚನೆ, ವಿನ್ಯಾಸ ಮತ್ತು ಅವು ತೋರಿಬರುವ ರೀತಿಯನ್ನನುಸರಿಸಿದೆ. ಶಿಲಾದ್ರವ ಆರಿ ಹೆಪ್ಪುಗಟ್ಟಿದ ವಿಧಾನಕ್ಕನುಸಾರವಾಗಿ ಶಿಲೆಗಳ ಆಕಾರ, ರಚನೆ ಬೇರೆ ಬೇರೆಯಾಗುತ್ತವೆ. ಹೆಚ್ಚು ಆಳದಲ್ಲಿರುವ ಶಿಲಾದ್ರವ ಬಹು ಮಂದಗತಿಯಲ್ಲಿ ಆರಿ ಹೆಪ್ಪುಗಟ್ಟುವ ಕಾರಣ ಅದರ ಹೊರಮೈ ರಚನೆ ವಿನ್ಯಾಸ ಒಂದು ತೆರನಾಗಿದ್ದರೆ ಅದೇ ಶಿಲಾದ್ರವ ಕೂಪ ಅಥವಾ ಬಿರುಕುಗಳ ಮೂಲಕ ನೆಲದ ಮೇಲೆ ಶೀಘ್ರಗತಿಯಲ್ಲಿ ಆರಿ ಹೆಪ್ಪುಗಟ್ಟಿದಾಗ ತಲೆದೋರುವ ಲಕ್ಷಣ, ವಿನ್ಯಾಸಗಳೇ ಬೇರೆ ತೆರನಾಗಿರುತ್ತವೆ. ಒಂದಕ್ಕೊಂದು ಅಷ್ಟೂ ಅಷ್ಟು ಭಿನ್ನ. ಅಲ್ಲದೆ ಇವೆರಡರ ಮಧ್ಯೆ ಅಂತರಾಳದಲ್ಲಿ ಆರಿ ತಣ್ಣಗಾದಾಗ ಉಂಟಾಗುವ ಲಕ್ಷಣ, ವಿನ್ಯಾಸಗಳೇ ಬೇರೆ. ಇದನ್ನು ಉಪಯೋಗಿಸಿಕೊಂಡು ಪಾತಾಳದಲ್ಲಿ ಉಂಟಾದ ಶಿಲೆಗಳನ್ನು ಅಂತರ್ಗತಶಿಲೆ ಅಥವಾ ಪ್ಲುಟಾನಿಕ್ ಶಿಲೆ ಎಂದೂ, ಅಂತರಾಳದಲ್ಲಿ ಉಂಟಾದುವನ್ನು ಮಧ್ಯಸ್ಥಶಿಲೆ ಅಥವಾ ಹೈಪಬಿಸಲ್ ಶಿಲೆ ಎಂದೂ ಮತ್ತು ನೆಲದ ಮೇಲೆ ಉಂಟಾದುವನ್ನು ಬಹಿರ್ಗತಶಿಲೆ ಅಥವಾ ವಲ್ಕ್ಯಾನಿಕ್ ಶಿಲೆ ಎಂದೂ ಮೂರು ಗುಂಪುಗಳಾಗಿ ಗುರುತಿಸಲಾಗಿದೆ. ಅಂತರ್ಗತ ಶಿಲೆಗಳು ಸಮಕಣ ವಿನ್ಯಾಸವನ್ನೂ ಮಧ್ಯಸ್ಥಶಿಲೆಗಳು ಅಸಮಕನ ವಿನ್ಯಾಸವನ್ನೂ ಬಹಿರ್ಗತಶಿಲೆ ಅಸ್ಪಷ್ಟ ಅಥವಾ ಪ್ರವಾಹ ವಿನ್ಯಾಸವನ್ನೂ ಸೂಚಿಸುತ್ತದೆ. ಹೀಗೆ ವಿನ್ಯಾಸವನ್ನೇ ಆಧಾರವಾಗಿಟ್ಟುಕೊಂಡು ಶಿಲೆಗಳನ್ನು ವರ್ಗೀಕರಿಸಲಾಗಿದೆ.
ಟಿರೆಲ್ ಅವರು ಮೇಲೆ ವಿವರಿಸಿರುವ ಮುಖ್ಯಗುಣಗಳ ಆಧಾರದ ಮೇಲೆ ಅಗ್ನಿಶಿಲೆಗಳನ್ನು ಹೀಗೆ ವರ್ಗೀಕರಿಸಿದ್ದಾರೆ.
ಅಗ್ನಿಶಿಲೆಗಳ ಹುಟ್ಟು
ಒಂದು ಪ್ರದೇಶದಲ್ಲಿ ನಾನಾ ಬಗೆಯ ಅಗ್ನಿಶಿಲೆಗಳು ಕಂಡುಬಂದರೂ ವಿವರವಾಗಿ ಅವನ್ನು ಅಭ್ಯಾಸ ಮಾಡಿದಲ್ಲಿ ಎಲ್ಲವೂ ಪರಸ್ಪರ ಸಂಬಂಧವನ್ನು ಸೂಚಿಸುತ್ತ ಒಂದೇ ಮಾತೃಶಿಲಾದ್ರವದಿಂದ ವಿವಿಧ ಘಟ್ಟಗಳಲ್ಲಿ ಹೊರಬಂದುವೆಂದು ಸ್ಪಷ್ಟವಾಗುತ್ತದೆ. ಈ ಮಾತೃಶಿಲಾದ್ರವವನ್ನು ಮೂಲ ಬೆಸಾಲ್ಟ್ ಎಂದು ಅನೇಕ ಭೂವಿಜ್ಞಾನಿಗಳು ಪರಿಗಣಿಸಿದ್ದಾರೆ. ಆದರೆ ಹಲವರ ಅಭಿಮತದಂತೆ ಒಂದಕ್ಕೆ ಬದಲಾಗಿ ಎರಡು ಮಾತೃಶಿಲಾದ್ರವಗಳೇ ಇವೆಯೆಂದೂ ನಂಬಲಾಗಿದೆ. ಒಟ್ಟಿನಲ್ಲಿ ಮಾತೃಶಿಲಾದ್ರವ ಆರುವಾಗ ವಿವಿಧ ಘಟ್ಟಗಳಲ್ಲಿ ವಿಧವಿಧವಾದ ಶಿಲೆಗಳು ಉತ್ಪನ್ನವಾದುವೆಂದು ನಿರ್ಧರಿಸಲಾಗಿದೆ. ಹೀಗಾದಾಗ ಮೊದಲು ಕಾಣಿಸಿಕೊಂಡವು ಪ್ರತ್ಯಾಮ್ಲ (ಬೇಸಿಕ್) ಶಿಲೆಗಳು, ಕೊನೆಯಲ್ಲಿ ಬಂದವು ಆಮ್ಲಶಿಲೆ ಅಥವಾ ಆಮ್ಲೀಯಶಿಲೆಗಳು ಇವೆರಡರ ಮಧ್ಯೆ ರೂಪ ತಾಳಿದವು ಬಗೆಬಗೆಯ ಮಧ್ಯವರ್ತಿಶಿಲೆಗಳು. ಈ ಪ್ರಕ್ರಿಯೆಯನ್ನೇ ವಿಭೇದೀಕರಣ ಎಂದು ಕರೆಯಲಾಗಿದೆ.
ಮತ್ತೆ ಕೆಲವರ ಅಭಿಪ್ರಾಯದಂತೆ ಮಾತೃಶಿಲಾದ್ರವ ಪ್ರವಹಿಸುವಾಗ ತನ್ನ ದಾರಿಗೆ ಅಡ್ಡಬಂದ ಸುಣ್ಣಶಿಲೆ, ಜೇಡುಶಿಲೆ ಮುಂತಾದ ಅನ್ಯಶಿಲೆಗಳನ್ನು ತನ್ನಲ್ಲಿ ಹೆಚ್ಚು ಶಾಖವಿರುವ ಕಾರಣ ಸಂಪೂರ್ಣವಾಗಿ ಜೀರ್ಣಿಸಿಕೊಳ್ಳುತ್ತದೆ. ಇದರಿಂದ ಅದರ ರಾಸಾಯನಿಕ ಸಂಯೋಜನೆಯಲ್ಲಿ ತೀವ್ರ ಬದಲಾವಣೆಗಳುಂಟಾಗಿ ಹೊಸಶಿಲೆಗಳು ತಲೆದೋರುತ್ತವೆ. ಸುಣ್ಣಶಿಲೆಯನ್ನು ಜೀರ್ಣಿಸಿಕೊಂಡಲ್ಲಿ ಆಲ್ಕಲೈನ್ ಶಿಲೆಯೂ ಜೇಡುಶಿಲೆಯನ್ನು ಅರಗಿಸಿಕೊಂಡಲ್ಲಿ ನೋರೈಟ್‍ಶಿಲೆಯೂ ಉಂಟಾಗುವುದೆಂದು ಭಾವಿಸಲಾಗಿದೆ. ಇಂಥ ಪ್ರಕ್ರಿಯೆಯನ್ನು ಸಮೀಕರಣ (ಅಸ್ಸಿಮಿಲೇಷನ್) ಎನ್ನುತ್ತಾರೆ.
ಅಗ್ನಿಶಿಲೆಗಳ ಖನಿಜನಿಕ್ಷೇಪಗಳು
ಲೋಹ ಖನಿಜಗಳಿಗಂತೂ ಅಗ್ನಿಶಿಲೆಗಳ ತೌರೂರು. ಕಾರಣ ಖನಿಜಗಳಿಗೆ ಮೂಲಭೂತವಾದ ಅದುರು ಮಾತೃದ್ರವ ಮತ್ತು ಮಾತೃಶಿಲಾದ್ರವದ ಅವಿಭಾಜ್ಯ ಅಂಶ. ಅಗ್ನಿಶಿಲೆಗಳಲ್ಲಿ ದೊರೆಯುವ ಮುಖ್ಯವಾದ ಲೋಹಗಳು ಇವು-ಚಿನ್ನ, ತಾಮ್ರ, ತವರ, ಕ್ರೋಮಿಯಂ, ಟೈಟೇನಿಯಂ, ಕಬ್ಬಿಣ, ನಿಕ್ಕಲ್, ಇವೇ ಅಲ್ಲದೆ ಇತರ ಖನಿಜಗಳಾದ ಅಭ್ರಕ, ಕುರಂದದಕಲ್ಲು (ಕೋರಂಡಂ), ಜಿರ್‍ಕಾನ್, ವಜ್ರ, ಮಾನಜೈಟ್, ಕೊಲಂಬೈಟ್, ಸಾಮರ್‍ಸ್ಕೈಟ್, ಯುರೇನಿಯಂ ಮತ್ತು ಥೋರಿಯಂಗಳೂ ಸಿಕ್ಕುತ್ತವೆ.
ಉಲ್ಲೇಖಗಳು
ವರ್ಗ:ಭೂಶಾಸ್ತ್ರ ವರ್ಗ:ಪ್ರೋಜೆಕ್ಟ್ ಟೈಗರ್-೨ ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ
ಧನ ನಂದ
ಮಹಾಬೋಧಿವಂಶದ ಪ್ರಕಾರ, ಧನ ನಂದನು ನಂದ ರಾಜವಂಶದ ಕೊನೆಯ ರಾಜನಾಗಿದ್ದನು. ಇವನು ಮಹಾಪದ್ಮ ನಂದನ ಒಂಭತ್ತು ಜನ ಪುತ್ರರಲ್ಲಿ ಒಬ್ಬನಾಗಿದ್ದನು. ಅವನ ಸ್ವಭಾವದಲ್ಲಿನ ದುಷ್ಟತನ ಹಾಗೂ ಅವನ ಮೂಲದ ಕೀಳುತನದ ಕಾರಣದಿಂದ ನಂದನನ್ನು ಅವನ ಪ್ರಜೆಗಳು ದ್ವೇಷಿಸುತ್ತಿದ್ದರು ಮತ್ತು ಕೀಳಾಗಿ ಕಾಣುತ್ತಿದ್ದರು ಎಂದು ಚಂದ್ರಗುಪ್ತ ಮೌರ್ಯನು ಹೇಳಿದ್ದನು.
ಧನ ನಂದನು ತನ್ನ ತಂದೆ ಮಹಾಪದ್ಮ ನಂದನ ಉತ್ತರಾಧಿಕಾರಿಯಾದನು. ಧನ ನಂದನ ಆಳ್ವಿಕೆಯು ಜನರು ಮತ್ತು ನೆರೆಹೊರೆಯ ರಾಜ್ಯಗಳೊಳಗೆ ಬಹಳ ಜನಪ್ರಿಯವಿರಲಿಲ್ಲವೆಂದು ಹೇಳಬಹುದಾದರೂ, ಆರ್ಥಿಕ ಸುಲಿಗೆಯು ಈ ಜನಪ್ರಿಯವಿಲ್ಲದಿರುವಿಕೆಯ ಒಂದು ಸಂಭಾವ್ಯ ವಿವರಣೆಯಾಗಿರಬಹುದು.
ಧನನಂದನು ಪ್ರಾಚ್ಯ (ಪೂರ್ವದ ಜನರು) ಮತ್ತು ಕೆಳ ಗಂಗಾ ಬಯಲನ್ನು ಆಳುತ್ತಿದ್ದ ಒಬ್ಬ ಪ್ರಬಲ ರಾಜ ಎಂದು ವರ್ಣಿಸಲಾಗಿದೆ. ಇವನ ಆಳ್ವಿಕೆಯ ಅವಧಿಯಲ್ಲಿ, ನಂದ ಸಾಮ್ರಾಜ್ಯವು ಪೂರ್ವದಲ್ಲಿ ಬಿಹಾರ ಮತ್ತು ಬಂಗಾಳದಿಂದ ಪಶ್ಚಿಮದ ಪಂಜಾಬ್ ಮತ್ತು ಸಿಂಧ್‍ವರೆಗೆ ವಿಸ್ತರಿಸಿತ್ತು. ಇವನಿಗೆ ನಾಲ್ಕು ಮಂತ್ರಿಗಳಿದ್ದರು - ಬಂದು, ಸುಬಂದು, ಕುಬೇರ ಮತ್ತು ಶಕಟಾಲ. ಮ್ಲೇಚ್ಛ ಆಕ್ರಮಣಕಾರರಿಂದ ಶಾಂತಿಯನ್ನು ಖರೀದಿಸಲು ಶಕಟಾಲನು ಧನ ನಂದನ ಖಜಾನೆಯನ್ನು ಬರಿದುಮಾಡಿದನು. ಈ ಕ್ರಿಯೆಗಾಗಿ ಆಗ ಅವನನ್ನು ಅವನ ಕುಟುಂಬದೊಂದಿಗೆ ರಾಜನು ಕೈಬೆರಳೆಣಿಕೆಯಷ್ಟು ಧಾನ್ಯ ಮತ್ತು ಸ್ವಲ್ಪ ನೀರು ಕೊಟ್ಟು ನೆಲದಡಿಯ ಕತ್ತಲಕೋಣೆಗೆ ಹಾಕಿ ದಂಡಿಸಿದನು. ಆ ಆಹಾರ ಮತ್ತು ನೀರು ಕೇವಲ ಒಬ್ಬ ಮನುಷ್ಯನಿಗೆ ಸಾಕಾಗುತ್ತಿದುದರಿಂದ, ಶಕಟಾಲನನ್ನು ಬಿಟ್ಟು ಎಲ್ಲರೂ ಸತ್ತರು. ವಿದೇಶಿ ರಾಜರು ಮತ್ತೆ ಆಕ್ರಮಣ ಮಾಡಿದರು ಮತ್ತು ನಂದನು ಶಕಟಾಲನ ನೆರವನ್ನು ವಿನಂತಿಸಿದನು ಆದರೆ ಶಕಟಾಲನು ನಿರಾಕರಿಸಿದನು. ಧನ ನಂದನ ಆಳ್ವಿಕೆಯನ್ನು ಕೊನೆಗೊಳಿಸಿ ತನ್ನ ಸೇಡನ್ನು ತೀರಿಸಿಕೊಳ್ಳಲು ಶಕಟಾಲನಿಗೆ ಚಾಣಕ್ಯನು ಸಿಕ್ಕನು.
ಕಲಿಂಗ ರಾಜ್ಯ ಮತ್ತು ನಂದ ರಾಜವಂಶದ ಸಂಬಧಗಳು ಬಹಳ ಸ್ನೇಹಶೀಲವಾಗಿರದಿದ್ದರೂ, ಹಿಂದೆ ರಾಜಕುಮಾರ ಶೌರ್ಯನಂದನು ಕಲಿಂಗದ ದಮಯಂತಿಯನ್ನು ವಿವಾಹವಾದಾಗ ಸ್ವಲ್ಪ ಕಾಲ ಸಂಬಂಧಗಳು ಸ್ನೇಹಶೀಲವಾಗಿದ್ದವು. ಆದರೆ, ಈ ಸ್ನೇಹಪರತೆ ಆ ಮದುವೆಯಂತೆ ಅಲ್ಪಕಾಲಿಕವಾಗಿತ್ತು. ನಂದರು ಶೂದ್ರ ವರ್ಣಕ್ಕೆ ಸೇರಿದ್ದರಿಂದ ಕಲಿಂಗದ ಜನರು ನಂದರನ್ನು ಕೀಳಾಗಿ ಕಾಣುತ್ತಿದ್ದರು ಮತ್ತು ಅವರನ್ನು ಅಸಂಸ್ಕೃತರೆಂದು ವರ್ಗೀಕರಿಸಿದ್ದರು. ಧನ ನಂದನು ಕಲಿಂಗದ ಬಗ್ಗೆ ಮತ್ತು ಅಲ್ಲಿನ ರಾಜಕುಮಾರ ಖರಸಾಲನ ಬಗ್ಗೆ ಅದೇ ರೀತಿಯ ತಿರಸ್ಕಾರ ಹೊಂದಿದ್ದನು.
ಧನ ನಂದನ ಸೇನೆಯು ದೊಡ್ಡ ಸಂಖ್ಯೆಯ ಪದಾತಿದಳ, ಅಶ್ವದಳ, ರಥಗಳು ಮತ್ತು ಆನೆಗಳನ್ನು ಹೊಂದಿತ್ತು. ಸೇನೆಯಲ್ಲಿ ೨೦೦,೦೦೦ ಪದಾತಿದಳ, ೨೦,೦೦೦ ಅಶ್ವದಳ, ೨,೦೦೦ ಯುದ್ಧರಥಗಳು ಮತ್ತು ೩,೦೦೦ ಯುದ್ಧಗಜಗಳಿದ್ದವು.
ಉಲ್ಲೇಖಗಳು
ವರ್ಗ:ನಂದ ರಾಜವಂಶ
ಮನಿ ಮಾರುಕಟ್ಟೆ
ಮನಿ ಮಾರುಕಟ್ಟೆ ಮಾರ್ಗಿ ಬ್ಯಾಂಕ್ನ ಖಾತೆಯಲ್ಲಿರುವ ಒಳಗೆ ಆದಾಯ, ಅವರು ಯಾವಾಗಲೂ ನಿಕ್ಷೇಪಗಳು ತನ್ನ ಪೇಚೆಕ್ ಗಳಿಸುತ್ತಾನೆ ಮಾಡಿದಾಗ. ಅವರು ಎಲ್ಲಾ ಸಮಯದಲ್ಲೂ ತನ್ನ ಖಾತೆಯಲ್ಲಿರುವ ತನ್ನ ಹಣಕ್ಕೆ ಕೆಲವು ಇರಿಸಿಕೊಳ್ಳಲು ಆಯ್ಕೆ, ಮತ್ತು ತಾನು ತನ್ನ ಪರ್ಸ್ ಒಳಗೆ ನಗದು ರೂಪದಲ್ಲಿ ಸ್ವಲ್ಪ ಇಡುತ್ತದೆ. ಇವರು ತಮ್ಮ ಉಳಿತಾಯ ಖಾತೆಯಲ್ಲಿ ಹಣವನ್ನು ಕೆಲವು ವರ್ಗಾಯಿಸುತ್ತದೆ. ಈ ಅರ್ಥಶಾಸ್ತ್ರಜ್ಞರ ಹಣಕ್ಕೆ ಬೇಡಿಕೆ 'ಕರೆಯುತ್ತಾರೆ. ಮಾರ್ಗಿ ಅರ್ಥ ಆದರೂ ಅದೇ ಸಮಯದಲ್ಲಿ, ಕೇಂದ್ರ ಬ್ಯಾಂಕ್ ಎಷ್ಟು ಹಣ ನಿಯಂತ್ರಿಸುವ ಲಭ್ಯವಿದೆ - 'ಹಣದ ಪೂರೈಕೆ' ಕರೆಯುವ ಅರ್ಥಶಾಸ್ತ್ರಜ್ಞರು.
ನೀವು ಒಟ್ಟಿಗೆ ಈ ಎರಡು ದೃಷ್ಟಿಕೋನಗಳು ಎರಡೂ ನೋಡಿದರೆ, ನಾವು ಹಣ ಮಾರುಕಟ್ಟೆ ಕರೆ. ಜಾನ್ ಮೇನಾರ್ಡ್ ಕೀನ್ಸ್ ಹಣದ ಸಮತೋಲನ 'ಬೆಲೆ' ಹಣ ಪೂರೈಕೆ ಹಣ ಬೇಡಿಕೆ ಛೇದಿಸುವ ಬಡ್ಡಿ ದರ ಹೇಳುತ್ತದೆ ನಗದಾಗಿ ಮಾರ್ಪಡಿಸುವಿಕೆಯ ಆದ್ಯತೆ, ಸಿದ್ದಾಂತವನ್ನು ಅಭಿವೃದ್ಧಿಪಡಿಸಿತು. ಹಣಕ್ಕೆ ಬೇಡಿಕೆ ವಕ್ರರೇಖೆಯ ನೀಡಿರುವ ಬಡ್ಡಿದರದಲ್ಲಿ ಬೇಡಿಕೆ ಪ್ರಮಾಣ ವಿವರಿಸುತ್ತದೆ. ಹಣಕ್ಕೆ ಬೇಡಿಕೆ ವಕ್ರರೇಖೆಯ ಜನರು ಆಸಕ್ತಿ ಬಂಧಗಳಿಗೆ ದರಗಳು ಮತ್ತು ಇತರ ಪರ್ಯಾಯ ಹೂಡಿಕೆ ಹೆಚ್ಚಿನ ಹಣದ ರೂಪದಲ್ಲಿ ತಮ್ಮ ಸಂಪತ್ತಿನ ಕಡಿಮೆ ಇಟ್ಟುಕೊಳ್ಳಲು ಬಯಸುವ ಅಂದರೆ ಕೆಳಕ್ಕೆ ಇಳಿಜಾರು, ಗಮನಿಸಿ.
ವಿನಿಮಯ ಮಾಧ್ಯಮದ ಜನರು ತಮ್ಮ ಬಳಕೆಗಾಗಿ ಅಥವಾ ತಮ್ಮ ಉತ್ಪಾದನಾ ಚಟುವಟಿಕೆಗಳಲ್ಲಿ ಉದ್ಯೋಗ, ಆದರೆ ಬಳಕೆಗಾಗಿ ಅಥವಾ ಉತ್ಪಾದನೆಗೆ ಎರಡೂ ಬಳಸಲು ಬಯಸುವ ಆ ಸರಕು ವಿರುದ್ಧ ಮುಂದಿನ ದಿನಗಳಲ್ಲಿ ಇದು ವಿನಿಮಯದ ಉದ್ದೇಶದಿಂದ ಎರಡೂ ಪಡೆಯಲು ಇದು ಒಳ್ಳೆಯದು.
ಮನಿ ವಿನಿಮಯ ಮಾಧ್ಯಮದ ಆಗಿದೆ. ಅವರು ಪರಸ್ಪರ ವಿನಿಮಯದ ನಂತರ ಕೃತ್ಯಗಳಲ್ಲಿ ನೀಡಲು ಬಯಸುವ ಏಕೆಂದರೆ ಜನರು ಪಡೆಯಲು ಇದು ಮಾರುಕಟ್ಟೆಯಲ್ಲಿ ಅತಿ ಹೆಚ್ಚು ಚಾಲ್ತಿಯಲ್ಲಿರುವ ಒಳ್ಳೆಯದು. ಮನಿ ವಿನಿಮಯ ಸಾಮಾನ್ಯವಾಗಿ ಅಳವಡಿಸಿಕೊಳ್ಳಲ್ಪಟ್ಟ ಮತ್ತು ಸಾಮಾನ್ಯವಾಗಿ ಬಳಸಲಾಗುತ್ತದೆ ಮಧ್ಯಮ ಸೇವೆಸಲ್ಲಿಸುತ್ತದೆ ವಿಷಯ. ಇದರ ಮಾತ್ರ ಕಾರ್ಯ. ಜನರು ಹಣ ಹೊಣೆಮಾಡಲು ಇದು ಎಲ್ಲಾ ಇತರ ಕಾರ್ಯಗಳನ್ನು exchange.1 ಒಂದು ಮಾಧ್ಯಮದ ಎಂದು ಪ್ರಾಥಮಿಕ ಮತ್ತು ಏಕೈಕ ಕ್ರಿಯೆಯ ಕೇವಲ ನಿರ್ದಿಷ್ಟ ಅಂಶಗಳಾಗಿವೆ
ವಿನಿಮಯದ ಮಾಧ್ಯಮ ಆರ್ಥಿಕ ಸಾಮಾನುಗಳು. ಅವರು ವಿರಳವಾಗಿರುವ; ಅವರಿಗೆ ಒಂದು ಬೇಡಿಕೆ ಇದೆ. ಅದನ್ನು ಪಡೆಯುವ ಆಸೆ ಮತ್ತು ಅವರ ವಿರುದ್ಧ ಸರಕು ಮತ್ತು ಸೇವೆಗಳ ವಿನಿಮಯ ತಯಾರಾಗಿದ್ದೀರಿ ಜನರಿಗೆ ಮಾರುಕಟ್ಟೆಯಲ್ಲಿ ಇವೆ. ವಿನಿಮಯದ ಮಾಧ್ಯಮ ವಿನಿಮಯ ಮೌಲ್ಯ. ಜನರು ತಮ್ಮ ಸ್ವಾಧೀನ ತ್ಯಾಗ ಮಾಡಲು; ತಮಗೆ "ಬೆಲೆ" ಪಾವತಿ. ಈ ಬೆಲೆಯಲ್ಲಿ ಗುಣ ಅವರು ಹಣದ ರೂಪದಲ್ಲಿ ವ್ಯಕ್ತಪಡಿಸಿದರು ಸಾಧ್ಯವಿಲ್ಲ ಎಂದು ವಾಸ್ತವವಾಗಿ ಕೇವಲ ಅಡಗಿದೆ. ಮಾರಲು ಸಾಧ್ಯವಾದ ಸರಕು ಮತ್ತು ಸೇವೆಗಳ ಉಲ್ಲೇಖಿಸಿ ನಾವು ಬೆಲೆಗಳ ಅಥವಾ ಹಣ ಬೆಲೆಗಳ ಮಾತನಾಡುತ್ತಾರೆ. ಹಣ ಉಲ್ಲೇಖಿಸಿ ನಾವು ವಿವಿಧ ಮಾರಲು ಸಾಧ್ಯವಾದ ವಸ್ತುಗಳ ಸಂಬಂಧಿಸಿದಂತೆ ತನ್ನ ಕೊಳ್ಳುವ ಶಕ್ತಿಯ ಮಾತನಾಡುತ್ತಾರೆ.
ಜನರು ಒಂದು ಅಂಗಡಿ ಇರಿಸಿಕೊಳ್ಳಲು ಬಯಸುವ ಏಕೆಂದರೆ ವಿನಿಮಯದ ಮಾಧ್ಯಮ ಬೇಡಿಕೆ ಅಸ್ತಿತ್ವದಲ್ಲಿದೆ. ಮಾರುಕಟ್ಟೆ ಸಮಾಜದಲ್ಲಿ ಆ ತನ್ನ ಪಾಕೆಟ್ ಅಥವಾ ಬಾಕ್ಸ್, ನಗದು ಹಿಡುವಳಿ ಅಥವಾ ಒಂದು ನಿರ್ದಿಷ್ಟ ಎತ್ತರದ ನಗದು ಉಳಿಕೆಯನ್ನು ಹಣದ ಒಂದು ನಿರ್ದಿಷ್ಟ ಪ್ರಮಾಣದ ಬಯಸುತ್ತಾನೆ. ಕೆಲವೊಮ್ಮೆ ಅವರು ಕೆಲವೊಮ್ಮೆ, ಒಂದು ದೊಡ್ಡ ನಗದು ಹಿಡುವಳಿ ಇಡಲು ಒಂದು ಸಣ್ಣ ಬಯಸಿದೆ; ಅಸಾಧಾರಣ ಸಂದರ್ಭಗಳಲ್ಲಿ ಅವರು ಯಾವುದೇ ನಗದು ಹಿಡುವಳಿ ತ್ಯಜಿಸಿದ ಇರಬಹುದು. ಯಾವುದೇ ಪ್ರಮಾಣದಲ್ಲಿ, ಜನರು ಅಗಾಧ ಬಹುತೇಕ ಕೇವಲ ಆದ ವಿವಿಧ ಮಾರಲು ಸಾಧ್ಯವಾದ ಸರಕುಗಳ ಗುರಿ; ಅವರು ಹಣ ಹಿಡಿಯಲು ಯಾವುದೇ ಕಡಿಮೆ ಬಯಸುವ. ತಮ್ಮ ನಗದು ಹಿಡುವಳಿ ಕೇವಲ ದಹನದ ನಂತರ ಉಳಿದಿರುವ ಪದಾರ್ಥ, ತಮ್ಮ ಸಂಪತ್ತಿನ ಒಂದು ಉಪಯೋಗಿಸದ ಅಂಚು ಅಲ್ಲ. ಇದು ಒಂದು ಉದ್ದೇಶರಹಿತ ಉಳಿದ ಪೂರ್ಣವಾಗಿರಲಿಲ್ಲ ಮಾಡಲಾಗಿದೆ ಖರೀದಿ ಮತ್ತು ಮಾರಾಟ ಎಲ್ಲಾ ಉದ್ದೇಶಪೂರ್ವಕ ಕೃತ್ಯಗಳ ನಂತರ ಉಳಿದ ಇಲ್ಲ. ಇದರ ಪ್ರಮಾಣವು ನಗದು ಉದ್ದೇಶಪೂರ್ವಕ ಬೇಡಿಕೆಯಿಂದ ನಿರ್ಧಾರಿತವಾಗುತ್ತದೆ. ಮತ್ತು ಎಲ್ಲಾ ಇತರ ವಸ್ತುಗಳು ಎಂದು ಹಣ ಮತ್ತು ಮಾರಲು ಸಾಧ್ಯವಾದ ವಸ್ತುಗಳ ನಡುವೆ ವಿನಿಮಯ ಅನುಪಾತವು ಬದಲಾವಣೆಗಳನ್ನು ತರಲು ಆ ಬೇಡಿಕೆ ಮತ್ತು ಹಣ ಪೂರೈಕೆ ನಡುವಿನ ಸಂಬಂಧವನ್ನು ಬದಲಾವಣೆಗಳನ್ನು ಹೊಂದಿದೆ.ಹಿಡಿದಿಡಲು ಎಷ್ಟು ಹಣ ನಿರ್ಧರಿಸುವಲ್ಲಿ, ಜನರು ತಮ್ಮ ಸಂಪತ್ತನ್ನು ಹಿಡಿದಿಡಲು ಹೇಗೆ ಬಗ್ಗೆ ಒಂದು ಆಯ್ಕೆ ಮಾಡಬೇಕು. ಎಷ್ಟು ಸಂಪತ್ತು ಹಣ ನೆಂದು ಮತ್ತು ಎಷ್ಟು ಇತರ ಆಸ್ತಿಯನ್ನಾಗಿ ಹಾಗಿಲ್ಲ? ಸಂಪತ್ತಿನ ಒಂದು ನಿರ್ದಿಷ್ಟ ಪ್ರಮಾಣದ, ಈ ಪ್ರಶ್ನೆಗೆ ಉತ್ತರ ಸಂಬಂಧಿಸಿದ ವೆಚ್ಚಗಳು ಮತ್ತು ಇತರ ಆಸ್ತಿಗಳನ್ನು ವಿರುದ್ಧ ಹಣದ ಹಿಡಿದು ಪ್ರಯೋಜನಗಳನ್ನು ಅವಲಂಬಿಸಿರುತ್ತದೆ. ಹಣಕ್ಕೆ ಬೇಡಿಕೆ ಜನರನ್ನು ಒಳಗೊಳ್ಳುವ ಬಯಸುವ ಹಣದ ಪರಿಮಾಣ ಮತ್ತು ಪ್ರಮಾಣ ನಿರ್ಧರಿಸುವ ಅಂಶಗಳ ನಡುವಿನ ಸಂಬಂಧವನ್ನು ಹೊಂದಿದೆ.
ಹಣ ಒಂದು ಪರೀಕ್ಷಿಸುವ ಖಾತೆಯಲ್ಲಿ, ಅಥವಾ ತನ್ನ ಚಂದಾದಾರರಿಗೆ ಪರವಾಗಿ ಸುದೀರ್ಘಾವಧಿಯ ಬಾಂಡ್ ಖರೀದಿ ಒಂದು ಬಾಂಡ್ ಮಾರುಕಟ್ಟೆ ಮ್ಯೂಚುವಲ್ ಫಂಡ್ನಲ್ಲಿ ಫಂಡ್ಗಳು: ನಮ್ಮ ವಿಶ್ಲೇಷಣೆ ಸರಳಗೊಳಿಸುವ, ನಾವು ಅಲ್ಲಿ ಸಂಪತ್ತು ಹಿಡಿದಿಡಲು ಕೇವಲ ಎರಡು ವಿಧಾನಗಳಿವೆ ಹೊಂದಲಿದೆ. ಒಂದು ಬಾಂಡ್ ನಿಧಿ ಹಣ ಅಲ್ಲ. ಕೆಲವು ಹಣವನ್ನು ಠೇವಣಿ ಬಡ್ಡಿಯನ್ನು ಸಂಪಾದಿಸುವುದನ್ನು ಆದರೆ ಈ ಖಾತೆಗಳನ್ನು ಪ್ರತಿಫಲವನ್ನು ಬಾಂಡ್ ನಿಧಿ ಪಡೆಯಬಹುದಾಗಿದೆ ಬಿಟ್ಟರೆ ಸಾಮಾನ್ಯವಾಗಿ ಕಡಿಮೆ. ಪರಿಶೀಲಿಸಲಾಗುತ್ತಿದೆ ಖಾತೆಗಳ ಅನುಕೂಲವೇನೆಂದರೆ ಹೆಚ್ಚು ದ್ರವ ಹಾಗಾಗಿ ಸುಲಭವಾಗಿ ಖರ್ಚು ಮಾಡುತ್ತದೆ. ನಾವು ಹಣ ನಿಕ್ಷೇಪಗಳ ಹೆಚ್ಚಿನ ದ್ರವ್ಯತೆ ಮತ್ತು ಬಾಂಡ್ ನಿಧಿ ಹಿಡಿಯುವ ಮೂಲಕ ಗಳಿಸಿದ ಎಂದು ಹೆಚ್ಚಿನ ಬಡ್ಡಿದರಗಳು ನಡುವೆ ಆಯ್ಕೆಗಳನ್ನು ಫಲಿತಾಂಶಗಳ ಪ್ರತಿನಿಧಿಸುವ ಒಂದು ತಿರುವು ಹಣಕ್ಕೆ ಬೇಡಿಕೆ ಚಿಂತಿಸುತ್ತಾರೆ. ಹಣವನ್ನು ಠೇವಣಿ ಮತ್ತು ಬಂಧಗಳು ಲಭ್ಯವಿದೆ ಆಸಕ್ತಿ ಹಿಂದಿರುಗಿಸುವುದು ಹಣ ಬಡ್ಡಿದರಗಳು ನಡುವಿನ ವ್ಯತ್ಯಾಸ ಹಣ ಹಿಡಿದುಕೊಂಡು ವೆಚ್ಚ.
ಹಣಕ್ಕೆ ವ್ಯವಹಾರ ಬೇಡಿಕೆ ಜನರು ಸರಕು ಮತ್ತು ಸೇವೆಗಳ ಅವರು ಖರೀದಿ ನಿರೀಕ್ಷಿಸುವ ಪಾವತಿಸಲು ಹಿಡಿದಿಡಲು ಹಣ. ನಿಮ್ಮ ಪರ್ಸ್ ಅಥವಾ ಒಂದು ಚಲನಚಿತ್ರ ಟಿಕೆಟ್ ಖರೀದಿ ಅಥವಾ ನೀವು ತಿಂಗಳಿನಲ್ಲಿ ನಂತರ ದಿನಸಿ ಖರೀದಿ ಆದ್ದರಿಂದ ಒಂದು ಖಾತೆಯಲ್ಲಿರುವ ಸಮತೋಲನ ಕಾಯ್ದುಕೊಳ್ಳಲು Wallet ನಲ್ಲಿ ಹಣ ಹೊಂದಿದ್ದರೆ, ನೀವು ಹಣ ನಿಮ್ಮ ವ್ಯವಹಾರ ಬೇಡಿಕೆ ಭಾಗವಾಗಿ ಹಣ ಹಿಡಿದಿರುವಿರಿ.
ಜನರು ಅನಿಶ್ಚಯತೆ ಅನ್ವಯಿಸುತ್ತದೆ ಹಣ ಹಣವನ್ನು ತಮ್ಮ ಮುನ್ನೆಚ್ಚರಿಕೆಯ ಬೇಡಿಕೆ ಪ್ರತಿನಿಧಿಸುತ್ತದೆ. ಮುನ್ನೆಚ್ಚರಿಕೆಯ ಉದ್ದೇಶಗಳಿಗಾಗಿ ನಡೆದ ಹಣವನ್ನು ಮನೆ ರಿಪೇರಿ ಅಥವಾ ಆರೋಗ್ಯದ ಅಗತ್ಯತೆಗಳನ್ನು ಇಟ್ಟುಕೊಂಡಿದ್ದರು ಖಾತೆಯನ್ನು ಬ್ಯಾಲೆನ್ಸ್ ತಪಾಸಣೆ ಒಳಗೊಂಡಿರಬಹುದು. ಇಂತಹ ವೆಚ್ಚಗಳ ಅಗತ್ಯ ಸಂಭವಿಸುತ್ತದೆ ಜನರು ನಿಖರವಾಗಿ ಗೊತ್ತಿಲ್ಲ, ಆದರೆ ಅಗತ್ಯ ಉಂಟಾಗುತ್ತದೆ ಅವರು ಲಭ್ಯವಾಗುವಂತೆ ಮಾಡುತ್ತೇವೆ ಆದ್ದರಿಂದ ಹಣ ಹಿಡಿಯುವ ಮೂಲಕ ಅವುಗಳನ್ನು ತಯಾರಿ ಮಾಡಬಹುದು.
ಜನರು ಸಟ್ಟಾ ವ್ಯವಹಾರ ಉದ್ದೇಶಗಳಿಗಾಗಿ ಹಣ ಹಿಡಿದುಕೊಳ್ಳಿ. ಬಾಂಡ್ ಬೆಲೆಗಳು ಒಂದೇ ಆಗುತ್ತಿರುತ್ತದೆ. ಪರಿಣಾಮವಾಗಿ, ಬಂಧಗಳ ಹೊಂದಿರುವವರು ತಮ್ಮ ಸ್ವತ್ತುಗಳ ಮೌಲ್ಯವನ್ನು ಆಸಕ್ತಿ ಆದರೆ ಅನುಭವ ಲಾಭ ಅಥವಾ ನಷ್ಟವನ್ನು ಗಳಿಸಲು ಕೇವಲ. ಸಾಲಪತ್ರಗಳ ದರಗಳನ್ನು ಕುಸಿದಾಗ ಬಂಧ ಬೆಲೆಗಳ ಏರಿಕೆ ಮತ್ತು ನಷ್ಟವನ್ನು ಅನುಭವಿಸಬೇಕಾಗುತ್ತದೆ ಮಾಡಿದಾಗ bondholders ಲಾಭದ ಆನಂದಿಸಿ. ಈ ಕಾರಣದಿಂದಾಗಿ, ನಿರೀಕ್ಷೆಗಳನ್ನು ಬಾಂಡ್ಗಳು ಬೇಡಿಕೆಯ ನಿರ್ಣಾಯಕ ಎಂದು ಒಂದು ಪ್ರಮುಖ ಪಾತ್ರವನ್ನು ವಹಿಸುತ್ತದೆ. ಬಂಧಗಳು ಹಿಡಿದು ಇದೇ ನಿರೀಕ್ಷೆಗಳನ್ನು ಹಣ ಬೇಡುತ್ತದೆ ಆದ್ದರಿಂದ, ಹಣ ಹಿಡಿದುಕೊಂಡು ಒಂದು ಪರ್ಯಾಯವಾಗಿದೆ.
ಬಾಂಡ್ ಮಾರುಕಟ್ಟೆಗಳು ಸ್ವತಃ ಅಗಾಧ ಪ್ರಮಾಣದಲ್ಲಿ ಯಶಸ್ವಿಯಾಗಿರುವ ಓರ್ವ ಸಟ್ಟಾ ವ್ಯಾಪಾರಿಯಾಗಿ ಜಾನ್ ಮೇನಾರ್ಡ್ ಕೀನ್ಸ್, ಸಾಲಪತ್ರಗಳ ದರಗಳನ್ನು ಕುಸಿತವನ್ನು ನಿರೀಕ್ಷಿಸಲು ಯಾರು bondholders ಮೌಲ್ಯವು ಈ ನಷ್ಟ ತಪ್ಪಿಸುವ ದೃಷ್ಟಿಯಿಂದ ಮುಂದೆ ಬೆಲೆ ಡ್ರಾಪ್ ತಮ್ಮ ಬಾಂಡ್ ಗಳನ್ನು ಮಾರಾಟ ಮಾಡಲು ಪ್ರಯತ್ನಿಸಿ ಎಂದು ಸಲಹೆ ನೀಡಿದರು. ಬಾಂಡ್ ಮಾರಾಟ ಹಣ ಪರಿವರ್ತಿಸಿ ಅರ್ಥ. ಪ್ರತಿಕ್ರಿಯೆ ನಡೆದ ಹಣ ಎಂದು ಸಾಲಪತ್ರಗಳ ದರಗಳನ್ನು ಸಂಬಂಧಿಸಿದವರ ಮತ್ತು ಇತರ ಆರ್ಥಿಕ ಸ್ವತ್ತಿನ ಬೆಲೆಗಳಲ್ಲಿ ಬದಲಾಯಿಸಬಹುದು ಎಂದು ಕೀನ್ಸ್ ಹಣಕ್ಕೆ ಊಹಾತ್ಮಕ ಬೇಡಿಕೆ ಕರೆಯಲಾಗುತ್ತದೆ.
ಸಹಜವಾಗಿ, ಹಣ ಹಣ. ಒಂದು ಯಾರಾದರೂ ಖಾತೆಗೆ ಪರಿಶೀಲಿಸುತ್ತಿದೆ ಮೂಲಕ ವಿಂಗಡಿಸಲು ಮತ್ತು ವ್ಯವಹಾರಗಳಿಗೆ ನಡೆದ ಮತ್ತು ಖಾತೆಯ ಮಾಲೀಕರು ಸಾಲಪತ್ರಗಳ ದರಗಳನ್ನು ಕುಸಿತವನ್ನು ಚಿಂತಿಸತೊಡಗಿದರು ಇದೆ ಅಥವಾ ಮುನ್ನೆಚ್ಚರಿಕೆಯಾಗಿ ತೆಗೆದುಕೊಳ್ಳುವ ಏಕೆಂದರೆ ನಿಧಿಸಂಸ್ಥೆ ಇವೆ ನಿಧಿಸಂಸ್ಥೆ ಪತ್ತೆ ಸಾಧ್ಯವಿಲ್ಲ. ಬಡ್ಡಿ ದರ: ನಾವು ಹಣ ಬೇಡಿಕೆ ನಿರ್ಧರಿಸುವ ಪ್ರಮುಖ ಪರಿಣಾಮ ಹೇಗೆ, ಹಣದ ಪರಿಮಾಣ ಬೇಡಿಕೆ ಅರ್ಥ ಸಲುವಾಗಿ ವಿವಿಧ ಉದ್ದೇಶಗಳು ಕಾಲ ಹಣ ವ್ಯತ್ಯಾಸ
ಅಡೀಡಸ್
ಅಡೀಡಸ್ AG ಅಡೀಡಸ್ AG fwb: ADS, ADR:) ಒಂದು ಜರ್ಮನ್ ಕ್ರೀಡಾ ವಸ್ತ್ರಗಳನ್ನು ತಯಾರಿಸುವ ಸಂಸ್ಥಯಾಗಿದೆ ಹಾಗೂ ಅಡೀಡಸ್ ಗುಂಪಿನ ಮೂಲ ಕಂಪನಿಯಾಗಿದೆ; ಈ ಗುಂಪಿನಲ್ಲಿರುವ ಇತರ ಕಂಪನಿಗಳೆಂದರೆ ರೀಬಾಕ್ ಕ್ರೀಡಾ ತೊಡುಗೆಗಳ ಕಂಪನಿ, ಗಾಲ್ಫ್ ಕಂಪನಿ (ಆಷ್ ವರ್ತ್ ಒಳಗೊಂಡು), ಮತ್ತು ರಾಕ್ ಪೋರ್ಟ್. ಕ್ರೀಡಾ ಪಾದರಕ್ಷಾ ತೊಡುಗೆಗಳಲ್ಲದೆ ಈ ಕಂಪನಿಯು ಇತರ ವಸ್ತುಗಳಾದ ಚೀಲಗಳು (ಬ್ಯಾಗ್ ಗಳು), ಅಂಗಿಗಳು, ಕೈಗಡಿಯಾರಗಳು, ನಯನತೊಡುಗೆಗಳು ಮತ್ತು ಇತರ ಕ್ರೀಡಾ ಹಾಗೂ ವಸ್ತ್ರ-ಸಂಬಂಧಿತ ವಸ್ತುಗಳನ್ನು ಉತ್ಪಾದಿಸುತ್ತದೆ. ಈ ಕಂಪನಿಯು ಯೂರೋಪ್ ನ ಅತಿ ದೊಡ್ಡ ಕ್ರೀಡಾಪೋಷಾಕುಗಳನ್ನು ತಯಾರಿಸುವ ಕಂಪನಿಯಾಗಿದ್ದು, ಅಮೆರಿಕದ ಪ್ರತಿಸ್ಪರ್ಧಿಯಾದ ನೈಕ್ ಕಂಪನಿಯ ಹೊರತಾಗಿ ಜಗತ್ತಿನ ಎರಡನೆಯ ಕ್ರೀಡಾಪೋಷಾಕುಗಳ ತಯಾರಿಕೆ ಕಂಪನಿಯಾಗಿದೆ. ಅಡೀಡಸ್ ಅನ್ನು ೧೯೪೮ರಲ್ಲಿ ಅಡಾಲ್ಫ್ "ಅಡೀ" ಡಸ್ಸ್ಲರ್ ಸ್ಥಾಪಿಸಿದರು; ಗೆಬ್ರೂಡರ್ ಡಸ್ಸ್ಲರ್ ಸ್ಖಹ್ ಫ್ಯಾಬ್ರಿಕ್ ಕಂಪನಿಯನ್ನು ತಾನು ತನ್ನ ಸಹೋದರ ರುಡಾಲ್ಫ್ ನೊಡನೆ ಹಂಚಿಕೊಂಡಾಗ ಈ ಕಂಪನಿಯನ್ನು ಆರಂಭಿಸಿದರು. ರುಡಾಲ್ಫ್ ನಂತರ ಪೂಮಾವನ್ನು ಸ್ಥಾಪಿಸಿದರು ಹಾಗೂ ಇದು ಅಡೀಡಸ್ ನ ಮೊದಲ ಪ್ರತಿಸ್ಪರ್ಧಿಯಾಗಿತ್ತು. ೧೯೪೯ರಲ್ಲಿ ನೋಂದಣಿಯಾದ ಅಡೀಡಸ್ ಈಗ ಪೂಮಾದೊಂದಿಗೆ ತನ್ನ ಮೂಲಕಚೇರಿಗಳನ್ನು ಜರ್ಮನಿಯ ಹರ್ಝೋಗೆನಾರಾಷ್ ನಲ್ಲಿ ಹೊಂದಿದೆ. ಈ ಕಂಪನಿಯ ವಸ್ತ್ರ ಮತ್ತು ಷೂ ವಿನ್ಯಾಸಗಳು ಮೂರು ಸಮಾನಾಂತರ ಕೋಲುಗಳ ಲಾಂಛನವನ್ನು ಹೊಂದಿರುತ್ತವೆ, ಹಾಗೂ ಅದೇ ಲಾಂಛನವನ್ನೇ ಅಡೀಡಸ್ ಕಂಪನಿಯ ಪ್ರಸ್ತುತ ಚಿಹ್ನೆಯಾಗಿ ಅಧೆಕೃತವಾಗಿ ಅಳವಡಿಸಿಕೊಳ್ಳಲಾಗಿದೆ. ಈ "ಮೂರು ಪಟ್ಟಿಗಳು" ಚಿಹ್ನೆಯನ್ನು ಫಿನ್ ಲ್ಯಾಂಡ್ ನ ಕಂಪನಿಯಾದ ಕರ್ಹು ಸ್ಪೋರ್ಟ್ಸ್ ನಿಂದ ೧೯೫೧ರಲ್ಲಿ ಕೊಳ್ಳಲಾಯಿತು. ಈ ಕಂಪನಿಯ ಆದಾಯವು ೨೦೦೯ರಲ್ಲಿ €೧೦.೩೮ ಬಿಲಿಯನ್ ಮತ್ತು ೨೦೦೮ರಲ್ಲಿ €೧೦.೮೦ ಬಿಲಿಯನ್ ಆಗಿದ್ದಿತು.
ಗೆಬ್ರೂಡರ್ ಡಸ್ಸ್ಲರ್ ಸ್ಖಹ್ ಫ್ಯಾಬ್ರಿಕ್
thumb|ಒಂದು ಜೊತೆ ಅಡೀಡಸ್ ಸಾಂಬಾ ಫುಟ್ ಬಾಲ್ ಟ್ರೈನರ್ ಷೂಗಳು. ಅಡಾಲ್ಫ್ "ಅಡೂ" ಡಸ್ಸ್ಲರ್ ಮೊದಲನೆಯ ಮಹಾಯುದ್ಧದಿಂದ ಮರಳಿ ಬಂದ ನಂತರ ಬವಾರಿಯಾದ ಹೆರ್ಝೋಗೆನಾರಾಷ್ ನ ತನ್ನ ತಾಯಿಯ ಅಡಿಗೆ ಮನೆಯಲ್ಲಿ ತಮ್ಮದೇ ಆದ ಷೂಗಳ ಉತ್ಪಾದನೆಯನ್ನು ಆರಂಭಿಸಿದರು. ೧೯೨೪ರಲ್ಲಿ ಅವರ ಸಹೋದರ ರುಡಾಲ್ಫ್ "ರೂಡೀ" ಡಸ್ಸ್ಲರ್ ಈ ವ್ಯಾಪಾರಕ್ಕೆ ಕೈಜೋಡಿಸಿ Gebrüder Dassler Schuhfabrik (ಡಸ್ಸ್ಲರ್ ಬ್ರದರ್ಸ್ ಷೂ ಫ್ಯಾಕ್ಟರಿ )ಯ ಸ್ಥಾಪನೆಗೆ ಕಾರಣರಾದರು; ಕಂಪನಿ ಅಭಿವೃದ್ಧಿಯಾಯಿತು. ಇಬ್ಬರೂ ಸೇರಿ ಈ ವ್ಯಾಪಾರವನ್ನು ತಮ್ಮ ತಾಯಿಯ ದೋಭಿಖಾನೆ, ಯಲ್ಲಿ ಆರಂಭಿಸಿದರು, ಆದರೆ, ಆ ಕಾಲದಲ್ಲಿ ಆ ಪಟ್ಟಣದಲ್ಲಿ ವಿದ್ಯುತ್ ಸರಬರಾಜು ನಂಬಲರ್ಹವಲ್ಲವಾಗಿದ್ದುದರಿಂದ ಈ ಸಹೋದರರು ಕೆಲವೊಮ್ಮೆ ಒಂದು ಸೈಕಲ್ಲನ್ನು ಒಂದೆಡೆ ಸ್ಟ್ಯಾಂಡ್ ಹಾಕಿ ನಿಲ್ಲಿಸಿ, ಜೋರಾಗಿ ಪೆಡಲ್ ಒತ್ತಿ, ಪೆಡಲ್ ಒತ್ತಿದಾಗ ಹೊಮ್ಮುವ ಶಕ್ತಿಯನ್ನು ಬಳಸಿ ತಮ್ಮ ಸಾಧನಗಳನ್ನು ಚಾಲ್ತಿಯಲ್ಲಿಟ್ಟುಕೊಳ್ಳುತ್ತಿದ್ದರು. ೧೯೩೬ರ ಬೇಸಿಗೆ ಒಲಿಂಪಿಕ್ಸ್ ವೇಳೆಗೆ, ಅಡೀ ಡಸ್ಸ್ಲರ್ಬವಾರಿಯಾದಿಂದ ಜಗತ್ತಿನ ಮೊದಮೊದಲ ಹೆದ್ದಾರಿಗಳಲ್ಲಿ ಒಂದರ ಗುಂಟ ಸಾಗಿ ಒಲಿಂಪಿಕ್ಸ್ ವಿಲೇಜ್ ಅನ್ನು ತಲುಪಿದರು;ಅವರು ಅಲ್ಲಿಗೆ ಒಂದು ಸೂಟ್ ಕೇಸ್ ಭರ್ತಿ ಸ್ಪೈಕ್(ಷೂ ಗಳಭಾಗಕ್ಕೆ ಹಾಕುವ ಮೊಳೆ)ಗಳನ್ನು ತೆಗೆದುಕೊಂಡುಹೋಗಿದ್ದರು ಹಾಗೂ ಯು.ಎಸ್.ನ ಓಟಗಾರ ಜೆಸ್ಸೆ ಓವನ್ಸ್ ಗನ್ನು ಆ ಸ್ಪೈಕ್ ಗಳನ್ನು ಬಳಸಲು ಒತ್ತಾಯದಿಂದ ಒಪ್ಪಿಸಿದರು; ಇದು ಆಫ್ರಿಕನ್ ಅಮೆರಿಕನ್ ಒಬ್ಬರಿಗೆ ದೊರೆತ ಮೊಟ್ಟಮೊದಲ ಪ್ರಾಯೋಜಕತ್ವವಾಯಿತು. ಓವನ್ಸ್ ಆ ಒಲಿಂಪಿಕ್ಸ್ ನಲ್ಲಿ ನಾಲ್ಕು ಚಿನ್ನದ ಪದಕಗಳನ್ನು ಗೆದ್ದರು, ಆ ಗೆಲುವು ಪ್ರಪಂಚದ ಖ್ಯಾತ ಕ್ರೀಡಾಪಟುಗಳ ಮೆಚ್ಚುಗೆಯನ್ನು ಖಾಯಮ್ಮಾಗಿ ಡಸ್ಸ್ಲರ್ ಷೂಗಳು ಪಡೆಯಲು ಸಹಕಾರಿಯಾಯಿತು. ಈ ಸಹೋದರರ ಟೇಬಲ್ ನ ಮೇಲೆ ಜಗತ್ತಿನ ಮೂಲೆ ಮೂಲೆಗಳಿಂದ ಪತ್ರಗಳು ಬರಲಾರಂಭಿಸಿದವು, ಇತರ ರಾಷ್ಟ್ರೀಯ ತಂಡಗಳ ತರಬೇತಿದಾರರು ಸಹ ಈ ಷೂಗಳ ಬಗ್ಗೆ ತಮ್ಮ ಆಸಕ್ತಿಯನ್ನು ವ್ಯಕ್ತಪಡಿಸಲಾರಣಭಿಸಿದರು. ವ್ಯಾಪಾರ ಭರದಿಂದ ಸಾಗಿತು ಮತ್ತು ಡಸ್ಸ್ಲರ್ಸ್ ಎರಡನೆಯ ಮಹಾಯುದ್ಧದ ಮುಂಚೆಯವರೆಗೆ ಪ್ರತಿ ವರ್ಷ ೨೦೦,೦೦೦ ಜೊತೆ ಷೂಗಳನ್ನು ಮಾರುತ್ತಿದ್ದರು. ನಂತರ, ಎರಡನೆಯ ಮಹಾಯುದ್ಧದ ಸಮಯದಲ್ಲಿ ಈ ಷೂ ಕಂಪನಿಯು ಪಾಂಝೆರ್ಷ್ರೆಕ್ ಆಂಟಿ-ಟ್ಯಾಂಕ್ ಶಸ್ತ್ರಗಳನ್ನು ತಯಾರಿಸಲಾರಂಭಿಸಿತು.
ಇಬ್ಭಾಗವಾದ ಕಂಪನಿ
ಸಹೋದರರಿಬ್ಬರೂ ನಾಝಿ ಪಕ್ಷವನ್ನು ಸೇರಿದರು, ಆದರೆ ರುಡಾಲ್ಫ್ ಪಾರ್ಟಿಗೆ ಅಡೀಗಿಂತಲೂ ಹೆಚ್ಚು ಸನಿಹದವರಾಗಿದ್ದರು. ಯುದ್ಧಕಾಲದಲ್ಲಿ ಈ ಸಹೋದರರ ನಡುವೆ ಇದ್ದ ಭಿನ್ನಾಭಿಪ್ರಾಯಗಳು ಇವರಿಬ್ಬರೂ ದೂರವಾಗುವ ಸನ್ನಿವೇಶವನ್ನು ತೊಂದೊಡ್ಡಿತು; ೧೯೪೩ರಲ್ಲಿ ಮಿತ್ರಸೇನೆಗಳು ಬಾಂಬ್ ಧಾಳಿಯಿಂದ ತಪ್ಪಿಸಿಕೊಳ್ಳಲು ಅಡೀ ಮತ್ತು ಅವರ ಹೆಂಡತಿ ಬಾಂಬ್ ನಿಂದ ತಪ್ಪಿಸಿಕೊಳ್ಳಲೆಂದೇ ಕಟ್ಟಿದ ಸುರಕ್ಷಾತಾಣವೊಂದರಲ್ಲಿ ನುಸುಳಿದರು, ಅದೇ ತಾಣದಲ್ಲಿ ರುಡಾಲ್ಫ್ ಮತ್ತು ಅವರ ಕುಟುಂಬವೂ ಆಗಲೇ ಸೇರಿತ್ತು: ಮಿತ್ರಸೇನೆಯ ವಿಮಾನಗಳನ್ನು ಕುರಿತೋ ಏನೋ ಅಡೀ "ಈ ಕೊಳಕು ಬೇವಾರಿಸ್ ಗಳು ಮತ್ತೆ ಬಂದರು" ಎಂದರು, ಆದರೆ ಅದನ್ನು ತಮ್ಮನ್ನು ಕುರಿತಾಗಿಯೇ ಅಡೀ ಹೇಳಿದುದು ಎಂದು ರುಡಾಲ್ಫ್ ಬಲವಾಗಿ ನಂಬಿಬಿಟ್ಟರು. ರುಡಾಲ್ಫ್ ರನ್ನು ನಂತರ ಅಮೆರಿಕದ ಸೈನಿಕರು ಬಂಧಿಸಿ ಅವರು ವಾಫೆನ್ SSನ ಸದಸ್ಯರೆಂದು ಆರೋಪ ಹೊರಿಸಿದಾಗ, ರುಡಾಲ್ಫ್ ಗೆ ತಮ್ಮ ಸಹೋದರನೇ ತಮ್ಮನ್ನು ಹಿಡಿದುಕೊಟ್ಟುಬಿಟ್ಟದ್ದೆಂಬ ಅಭಿಪ್ರಾಯ ಬಲವಾಗಿ ಬೇರೂರಿತು. ೧೯೪೭ರಲ್ಲಿ ಸಹೋದರರು ಬೇರೆಯಾದರು, ಹಾಗೂ
ಟಾಪೀ ವಿಷಯ
thumb|ಬರ್ನಾರ್ಡ್ ಟಾಪೀ, ಮಾಜಿ ಫ್ರೆಂಚ್ ವ್ಯಾಪಾರಿಯಾದ ಇವರು ಒಮ್ಮೆ ಅಡೀಡಸ್ ರ ಮಾಲಿಕರಾಗಿದ್ದರು, ಆದರೆ ನಂತರ ಸಾಲದ ಹೊರೆ ತಾಳಲಾರದೆ ಕಂಪನಿಯ ಮೇಲಿನ ಮಾಲಿಕತ್ವವನ್ನು ನಂತರ ಬಿಟ್ಟುಕೊಟ್ಟರು
ಅಡಾಲ್ಫ್ ಡಸ್ಸ್ಲರ್ ರ ಮಗ ಹೋರ್ಸ್ಟ್ ಡಸ್ಸ್ಲರ್ ೧೯೮೭ರಲ್ಲಿ ಮಡಿದ ನಂತರದ ದಿನಗಳಲ್ಲಿ ಕಂಪನಿಯು ಬಹಳ ಕಷ್ಟದ ದಿನಗಳನ್ನು ಎದುರಿಸಬೇಕಾಗಿಬಂದಿತು ಹಾಗೂ ೧೯೮೯ರಲ್ಲಿ ಈ ಕಂಪನಿಯನ್ನು ಫ್ರೆಂಚ್ ಕೈಗಾರಿಕೋದ್ಯಮಿಯಾದ ಬರ್ನಾರ್ಡ್ ಟಾಪೀಯವರು ₣೧.೬ ಬಿಲಿಯನ್ (ಈಗ €೨೪೩.೯೧೮ ಮಿಲಿಯನ್) ಇತ್ತು ಕೊಂಡುಕೊಂಡರು; ಈ ಇಡೀ ಮೊತ್ತವನ್ನು ಅವರು ಸಾಲ ಮಾಡಿ ಪಡೆದಿದ್ದರು. ಟಾಪೀ ಆ ಕಾಲದಲ್ಲಿ ಪಾಪರ್ ಆದ ಕಂಪನಿಗಳನ್ನು ಉಳಿಸುವುದರಲ್ಲಿ ವಿಶೇಷ ಪರಿಣತಿ ಹೊಂದಿದ್ದರು ಹಾಗೂ ಈ ಪರಿಣತಿಯನ್ನು ಬಳಸಿ ಅಪಾರ ಐಶ್ವರ್ಯ ಮತ್ತು ಖ್ಯಾತಿಯನ್ನು ಗಳಿಸಿದ್ದರು. ಟಾಪೀ ಉತ್ಪಾದನಾ ವಿಭಾಗವನ್ನು ಕಡಲಾಚೆಯ ಏಷ್ಯಾಗೆ ವರ್ಗಾಯಿಸಲು ನಿರ್ಧರಿಸಿದರು. ಕಂಪನಿಯ ಉತ್ಪಾದನೆಗಳ ಪ್ರಚಾರಕ್ಕಾಗಿ ಅವರು ಮಡೋನಾ ರನ್ನೂ ನಿಯಮಿಸಿಕೊಂಡರು. ಅವರು ನ್ಯೂಝಿಲೆಂಡ್ ನ ಕ್ರೈಸ್ತ್ ಚರ್ಚ್ ನಿಂದ ಒಬ್ಬ ಷೂ ಮಾರಾಟ ಪ್ರತಿನಿಧಿಯನ್ನು ಜರ್ಮನಿಯಲ್ಲಿದ್ದ ಅಡಾಲ್ಫ್ ಡಸ್ಸ್ಲರ್ ರ ವಂಶದವರನ್ನು(ಅಮೇಲಿಯ ರಾಂಡಾಲ್ ಡಸ್ಸ್ಲರ್ ಮತ್ತು ಬೆಲ್ಲಾ ಬೆಕ್ ಡಸ್ಸ್ಲರ್)ಭೇಟಿಯಾಗಲು ಕಳುಹಿಸಿದರು; ಅವರು ಕಂಪನಿಯ ಪ್ರಚಾರಕಾರ್ಯಕ್ಕೆ ಅನುವಾಗುವಂತಹ ಕೆಲವು ವಸ್ತುಗಳನ್ನು ಪ್ರತಿನಿಧಿಯ ಕೈಗಿತ್ತು ಕಳುಹಿಸಿದರು. ೧೯೯೨ರಲ್ಲಿ, ಸಾಲದ ಬಡ್ಡಿಯನ್ನು ತೆರಲಾಗದೆ, ಟಾಪೀ ಕ್ರೆಡಿಟ್ ಲಿಯೋನಾಯಿಸ್ ಬ್ಯಾಂಕ್ ಗೆ ಅಡೀಡಸ್ ಕಂಪನಿಯನ್ನು ಮಾರಾಟ ಮಾಡುವ ಹಕ್ಕನ್ನು ಇತ್ತರು ಹಾಗೂ ಆ ಬ್ಯಾಂಕ್ ಇದ್ದ ಸಾಲವನ್ನು ಅದೇ ಕಂಪನಿಯ ಷೇರುಗಳಾಗಿ ಬದಲಾಯಿಸಿ ಷೇರುದಾರರಿಗೆ ಅದನ್ನು ಕೊಳ್ಳಲು ಆಹ್ವಾನ ನೀಡಿತು; ಇದು ಅಂದಿನ ಫ್ರ್ಯಾನ್ಸ್ ದೇಶದ ಬ್ಯಾಂಕಿಂಗ್ ಪದ್ಧತಿಯಲ್ಲಿ ರೂಢಿಯಲ್ಲಿಲ್ಲದಂತಹುದ್ದಾಗಿತ್ತು. ಪ್ರಾಯಶಃ ಆ ರಾಜ್ಯ-ಸ್ವಾಮ್ಯದ ಬ್ಯಾಂಕ್ ಟಾಂಪಿಯನ್ನು ಹೀನಾಯವಾದ ಆರ್ಥಿಕಮುಗ್ಗಟ್ಟಿನಿಂದ ಹೊರತರಲು ಅವರಿಗಾಗೆ ವಿಶೇಷ ಸವಲತ್ತುಗಳನ್ನು ಒದಗಿಸಿತೇನೋ; ಅದು ಹಾಗೆ ಮಾಡಲು ಆಗ ಟಾಪೀ ಫ್ರೆಂಚ್ ಸರ್ಕಾರದ ನಗರಾಭಿವೃದ್ಧಿ ವಿಷಯಗಳಿಗೆ ಸಂಬಂಧಿಸಿದ ಇಲಾಖೆಯ ಮಂತ್ರಿ(ಮಿನಿಸ್ಟರ್ ಡಿ ಲಾ ವಿಲ್ಲಾ)ಯಾಗಿದ್ದುದೇ ಕಾರಣ ಎಂದು ವರದಿ ಇದೆ. ಫೆಬ್ರವರಿ ೧೯೯೩ರಲ್ಲಿ ಕ್ರೆಡಿಟ್ ಲಿಯೋನಾಯಿಸ್ ಅಡೀಡಸ್ ಅನ್ನು ಬರ್ನಾರ್ಡ್ ಟಾಪೀಯ ಸ್ನೇಹಿತರಾದ ರಾಬರ್ಟ್ ಲೂಯಿಸ್-ಡ್ರೇಫಸ್ ರಿಗೆ ಟಾಪೀ ಬ್ಯಾಂಕ್ ಗೆ ನೀಡಬೇಕಿದ್ದ ಹಣಕ್ಕಿಂತಲೂ ಬಹಳವೇ ಹೆಚ್ಚಾದ ಮೊತ್ತವಾದ ೪.೪೮೫ ಬಿಲಿಯನ್ (€೬೮೩.೫೧೪ ಮಿಲಿಯನ್) ಫ್ರ್ಯಾಂಕ್ ಗಳಿಗೆ ಮಾರಾಟ ಮಾಡಿತು; ಸಾಲದ ಮೊತ್ತ ಇದ್ದದ್ದು ೨.೮೫ ಬಿಲಿಯನ್ (€೪೩೪.೪೭೯ ಮಿಲಿಯನ್). ಟಾಪೀ ತಾವು ಈ ನೇರವಲ್ಲದ ಮಾರಾಟದಿಂದ ತಾವು "ಹಾಳಾದಂತೆನ್ನಿಸುತ್ತಿದೆ" ಎನ್ನುತ್ತಾ ಬ್ಯಾಂಕ್ ನ ವಿರುದ್ಧ ದಾವೆ ಹೂಡಿದರು. ರಾಬರ್ಟ್ ಲೂಯಿಸ್-ಡ್ರೇಫಸ್ ಕಂಪನಿಯ ನೂತನ CEO ಆದರು. ಅವರು ಒಲಿಂಪಿಕ್ ಡಿ ಮಾರ್ಸಿಯೆಲ್ಲಿಯ ಅಧ್ಯಕ್ಷರೂ ಆಗಿದ್ದರು ಹಾಗೂ ಆ ತಂಡವೂ ೧೯೯೩ರವರೆಗೆ ಟಾಪೀಯವರ ಮಾಲಿಕತ್ವದಲ್ಲಿದ್ದಿತು. ೧೯೯೪ರಲ್ಲಿ ಟಾಪೀ ವೈಯಕ್ತಿಕ ಪಾಪರ್ ಚೀಟಿ ಗಾಗಿ ಅರ್ಜಿ ಸಲ್ಲಿಸಿದರು. ಅವರು ಹಲವಾರು ದಾವೆಗಳಿಗೆ ಗುರಿಯಾಗಿದ್ದರು, ಪ್ರಮುಖವಾಗಿ ಫುಟ್ ಬಾಲ್ ಕ್ಲಬ್ ನಲ್ಲಿ ಮ್ಯಾಚ್ ಫಿಕ್ಸಿಂಗ್ ಆರೋಪಕ್ಕೆ. ೧೯೯೭ರಲ್ಲಿ ಅವರು ಹದಿನೆಂಟು ತಿಂಗಳ ಜೈಲುಶಿಕ್ಷೆಯ ಪೈಕಿ ಅರು ತಿಂಗಳ ಕಾಲ ಲಾ ಸಾಂತೆ ಎಂಬ ಪ್ಯಾರಿಸ್ ನ ಸೆರೆಮನೆಯಲ್ಲಿ ಖೈದಿಯಾಗಿ ಕಳೆದರು. ೨೦೦೫ರಲ್ಲಿ ಫ್ರೆಂಚ್ ನ್ಯಾಯಾಲಯವು ಟಾಪೀಗೆ €೧೩೫ ಮಿಲಿಯನ್ ಅನ್ನು ಪರಿಹಾರಧನವಾಗಿ ನೀಡಿತು(ಸುಮಾರು ೮೮೬ ಮಿಲಿಯನ್ ಫ್ರ್ಯಾಂಕ್ ಗಳು).
ಟಾಪೀ ನಂತರದ ಯುಗ
thumb|ಅಡೀಡಸ್ ಕ್ಯಾಷುಯಲ್ ಷೂ, ಕಂಪನಿಯ ಮೂರು ವಿಶಿಷ್ಠ ಸಮಾನಾಂತರ ಪಟ್ಟಿಗಳೊಂದಿಗೆ ೧೯೯೪ರಲ್ಲಿ FIFA ಯುವ ತಂಡದೊಡನೆ ಸೇರಿದ SOS ಮಕ್ಕಳ ಗ್ರಾಮವು ಈ ಕಂಪನಿಯ ಪ್ರಮುಖ ದಾನಭೋಗಿಯಾಯಿತು. ೧೯೯೭ರಲ್ಲಿ ಅಡೀಡಸ್ AG ಸ್ಕೀ ತೊಡುಗೆಗಳನ್ನು ತಯಾರಿಸುವಲ್ಲಿ ವಿಶೇಷತೆ ಹೊಂದಿದ್ದ ಸಾಲ್ಮನ್ ಗ್ರೂಪ್ ಅನ್ನು ತನ್ನದಾಗಿಸಿಕೊಂಡು ಅದರ ಸಂಯುಕ್ತ ಅಧಿಕೃತ ಹೆಸರನ್ನು ಅಡೀಡಸ್-ಸಾಲ್ಮನ್ AG ಎಂದು ಬದಲಾಯಿಸಿತು; ಏಕೆಂದರೆ ಈ ಕೊಳ್ಳುವಿಕೆಯ ಜೊತೆಜೊತೆಗೇ ಅಡೀಡಸ್ ಟೈಲರ್ ಮೇಡ್ ಗಾಲ್ಫ್ ಕಂಪನಿ ಮತ್ತು ಮ್ಯಾಕ್ಸ್ ಫೀ ಗಳನ್ನೂ ಕೊಂಡಿತಾದ್ದರಿಂದ ನೈಕ್ ಗಾಲ್ಫ್ ನ ಪ್ರತಿಸ್ಪರ್ಧಿಯಾಗಲು ಇದು ಪೂರಕವಾಯಿತು. ೧೯೯೮ರಲ್ಲಿ ಅಡೀಡಸ್ NCAAಸಂಸ್ಥೆಯು ತಂಡದ ಸಮವಸ್ತ್ರಗಳು ಮತ್ತು ಉಡಿಗೆ ತೊಡುಗೆಗಳ ಮೇಲೆ ಇರುವ ಲಾಂಛನ(ಲೋಗೋ)ಗಳ ಸಂಖ್ಯೆ ಮತ್ತು ಪ್ರಮಾಣದ ಮೇಲೆ ಹೇರಿದ್ದ ಮಿತಿಯನ್ನು ವಿರೋಧಿಸಿ ಆ ಸಂಸ್ಥೆಯ ವಿರುದ್ಧ ದಾವೆ ಹೂಡಿತು. ಅಡೀಡಸ್ ಕೇಸ್ ಹಿಂತೆಗೆದುಕೊಂಡಿತು ಹಾಗೂ ಎರಡೂ ತಂಡಗಳು ಯಾವ ಮೂರು ಪಟ್ಟಿಗಳ ವಿನ್ಯಾಸಗಳು ಅಡೀಡಸ್ ನ ಲಾಂಛನವಾಗುವುವು ಎಂಬುದರ ಬಗ್ಗೆ ಚರ್ಚಿಸಿ ತನ್ಮೂಲಕ ರೂಪರೇಷೆಗಳನ್ನು ಸ್ಥಾಪಿಸಿದವು. ೨೦೦೩ರಲ್ಲಿ ಅಡೀಡಸ್ ಫಿಟ್ ನೆಸ್ ವರ್ಲ್ಡ್ ಟ್ರೇಡಿಂಗ್ ನವರು ಅಡೀಡಸ್ನ ಮೂರು ಪಟ್ಟಿಗಳಂತಹುದೇ ಆದ ಎರಡು ಪಟ್ಟಿಗಳ ಚಿಹ್ನೆಯನ್ನು ಬಳಸಿದುದನ್ನು ವಿರೋಧಿಸಿ ಬ್ರಿಟಿಷ್ ನ್ಯಾಯಾಲಯವೊಂದರಲ್ಲಿ ಕೇಸ್ ಹಾಕಿತು. ಫಿಟ್ ನೆಸ್ ವರ್ಲ್ಡ್ ನವರ ಚಿಹ್ನೆಯು ಸರಳವಾಗಿದ್ದೂ, ಆ ಚಿಹ್ನೆಯ ಬಳಕೆಯು ಉಲ್ಲಂಘನಾಕ್ರಮವಾಗುತ್ತದೆ, ಏಕೆಂದರೆ ಸಾರ್ವಜನಿಕರು ಅದು ಮತ್ತು ಅಡೀಡಸ್ ಬಳಸುವ ಚಿಹ್ನೆಗಳಿಗೆ ಸಂಬಂಧವಿದೆಯೆಂದು ಭಾವಿಸುತ್ತಾರೆ, ಎಂದು ನ್ಯಾಯಾಲಯ ತೀರ್ಪು ನೀಡಿತು. ಸೆಪ್ಟೆಂಬರ್ ೨೦೦೪ರಲ್ಲಿ ಪ್ರಮುಖ ಆಂಗ್ಲ ಫ್ಯಾಷನ್ ಡಿಸೈನರ್ ಆದ ಸ್ಟೆಲ್ಲಾ ಮೆಕಾರ್ಟ್ನೀ ಅಡೀಡಸ್ ನೊಂದಿಗೆ ಒಂದು ಜಂಟಿ-ವ್ಯವಹಾರವನ್ನು ಆರಂಭಿಸಿದರು ಹಾಗೂ ಈ ಕಂಪನಿಯೊಂದಿಗೆ ದೀರ್ಘಕಾಲಿಕ ಸಹಭಾಗಿತ್ವವನ್ನು ಸ್ಥಾಪಿಸಿದರು. ಈ ಉತ್ಪಾದನಾ ವಿಭಾಗವು ಪುರುಷರ ಕ್ರೀಡಾ ಪ್ರದರ್ಶನ ಸಂಗ್ರಹ(ಸಂಬಂಧಿತ ವಸ್ತುಗಳ)ವಾಗಿದ್ದು ಇದನ್ನು "ಅಡೀಡಸ್ ಬೈ ಸ್ಟೆಲ್ಲಾ ಮೆಕಾರ್ಟ್ನೀ" ಎಂದು ಕರೆಯಲಾಗುತ್ತದೆ ಮತ್ತು ಇದು ವಿಮರ್ಶಾತ್ಮಕ ಮೆಚ್ಚುಗೆ ಗಳಿಸಿದೆ. ೨೦೦೫ರಲ್ಲಿಯೇ, ಮೇ ೩ರಂದು, ಅಡೀಡಸ್ ತಮ್ಮ ಸಹಭಾಗಿತ್ವದಲ್ಲಿದ್ದ ಕಂಪನಿಯಾದ ಸಾಲ್ಮನ್ ಗ್ರೂಪ್ ಅನ್ನು €೪೮೫ಮಿಲಿಯನ್ ಗೆ ಫಿನ್ ಲ್ಯಾಂಡ್ ನ ಆಮೆರ್ ಸ್ಪೋರ್ಟ್ಸ್ ಗೆ ಮಾರಿರುವುದಾಗಿ ಸಾರ್ವಜನಿಕರಿಗೆ ತಿಳಿಸಿತು.
ಆಗಸ್ಟ್ ೨೦೦೫ರಲ್ಲಿ ಅಡೀಡಸ್ ತಮ್ಮ ಬ್ರಿಟಿಷ್ ಪ್ರತಿಸ್ಪರ್ಧಿಯಾದ ರೀಬಕ್ ಅನ್ನು $೩.೮ ಬಿಲಿಯನ್(US)ಗೆ ಕೊಳ್ಳುವ ಆಸಕ್ತಿ ತೋರಿಸಿತು. ಈ ಕೊಳ್ಳುವ ಪ್ರಕ್ರಿಯೆಯನ್ನು ೨೦೦೬ರಕ ಜನವರಿಯಲ್ಲಿ ಸಹಭಾಗಿಉತ್ವವನ್ನು ಕೈಗೊಳ್ಳುವ ಮೂಲಕ ಸಂಪೂರ್ಣಗಿಳಿಸಲಾಯಿತು ಹಾಗೂ ಇದರಿಂದ ಈ ಕಂಪನಿಯ ಉತ್ಪನ್ನಗಳು ಉತ್ತರ ಅಮೆರಿಕದಲ್ಲಿರುವ ನೈಕ್ ನ ಉತ್ಪನ್ನಗಳ ಮಾರಾಟಕ್ಕೆ ಪೈಪೋಟಿಯಾಗಿರಲು ಹತ್ತಿರದಲ್ಲಿಯೇ ಇರುವಂತಾಯಿತು. ಅಡೀಡಸ್ ನ ಈ ಸ್ವಾಮ್ಯವು ರೀಬಕ್ ನೈಕ್ ನೊಡನೆ ಜಗದಾದ್ಯಂತ ವಿಶ್ವದ ಎರಡನೆಯ ಅಥ್ಲೆಟಿಕ್ ಷೂ ತಯಾರಿಕಾ ಸಂಸ್ಥೆಯಾಗಿ ಪೈಪೋಟಿ ನಡೆಸುವಲ್ಲಿ ಸಹಕಾರಿಯಾಯಿತು. ಅಡೀಡಸ್ ನ ವಿಶ್ವ ಸಾಂಫಿಕ ಕೇಂದ್ರಕಚೇರಿಗಳು ಜರ್ಮನಿಯಲ್ಲಿವೆ ಹಾಗೂ ವಿಶ್ವದಾದ್ಯಂತ ಹಲವಾರು ವ್ಯಾಪಾರಗಳು ಸ್ಥಾಪಿತವಾಗಿದ್ದು ಪೋರ್ಟ್ ಲ್ಯಾಂಡ್ OR, ಹಾಂಗ್ ಕಾಂಗ್, ಟೊರೊಂಟೋ, ತೈವಾನ್, ಇಂಗ್ಲೆಂಡ್, ಜಪಾನ್, ಆಸ್ಟ್ರೇಲಿಯಾ ಹಾಗೂ ಸ್ಪೇಯ್ನ್ ಗಳಲ್ಲಿ ಇದರ ವ್ಯವಹಾರ ಕಚೇರಿಗಳಿವೆ. ಹೆಚ್ಚಿನ ವ್ಯಾಪಾರವನ್ನು ಯು.ಎಸ್.ನಲ್ಲಿ ಹೊಂದಿರುವ ಅಡೀಡಸ್ ಈ ದೇಶಗಳಿಂದ ಹೇರಳವಾದ ಆಸ್ತಿಗಳನ್ನು ಮಾಡಿಕೊಳ್ಳುತ್ತದೆ ಹಾಗೂ ಹೆಚ್ಚು ಹೆಚ್ಚು ಕಡಲಿನಾಚೆಯ ದೇಶಗಳಲ್ಲಿ ತನ್ನ ವಿಸ್ತಾರವನ್ನು ಸ್ಥಾಪಿಸುತ್ತಿದೆ. ೨೦೦೫ರಲ್ಲಿ ಅಡೀಡಸ್ ಮೈಕ್ರೋಪ್ರೋಸೆಸರ್ ಅನ್ನು ಬಳಸಿದ ಮೊದಲ ಉತ್ಪಾದನಾ ಷೂ ಆದ ಅಡೀಡಸ್ ೧ ಅನ್ನು ಪರಿಚಯಿಸಿತು. "ವಿಶ್ವದ ಮೊದಲ ಬುದ್ಧಿವಂತ ಷೂ" ಎಂದು ಕಂಪನಿಯು ಪ್ರಚಾರ ಮಾಡಿದ ಈ ಷೂನಲ್ಲಿ ಪ್ರತಿ ಸೆಕೆಂಡ್ ಗೆ ೫ ಮಿಲಿಯನ್ ಲೆಕ್ಕಾಚಾರಗಳನ್ನು ಮಾಡಲು ಸಾಮರ್ಥ್ಯವುಳ್ಳ ಮೈಕ್ರೋಪ್ರೋಸೆಸರ್ ಅಳವಡಿಸಲ್ಪಟ್ಟಿದ್ದು, ಅದು ಪರಿಸರಕ್ಕೆ ತಕ್ಕಂತೆ ಷೂನಲ್ಲಿರುವ ಮೆತ್ತೆ(ಕುಷನ್)ಯ ಮಟ್ಟವನ್ನು ಸ್ವಯಂ ಹೊಂದಿಸುತ್ತದೆ. ಈ ಷೂಗೆ ಚಿಕ್ಕದಾದ, ಗ್ರಾಹಕರೇ ಬದಲಾಯಿಸಿಕೊಳ್ಳಬಲ್ಲಂತಹ ಬ್ಯಾಟರಿಯ ಅಗತ್ಯವಿದ್ದು, ಆ ಬ್ಯಾಟರಿಯು ಸುಮಾರು ೧೦೦ ಗಂಟೆಗಳ ಓಟದವರೆಗೆ ಬಾಳಿಕೆ ಬರುತ್ತದೆ. ೨೫ ನವೆಂಬರ್ ೨೦೦೫ರಂದು ಅಡೀಡಸ್ ಅಡೀಡಸ್ ೧ನ ನೂತನ ವಿಧಾನದ ಷೂವನ್ನು ಬಿಡುಗಡೆಮಾಡಿತು; ಇದರಲ್ಲಿ ಮೆತ್ತೆಯ ವ್ಯಾಪಕತೆ ಹೆಚ್ಚಿದ್ದು, ಷೂ ಮೃದು ಅಥವಾ ಗಟ್ಟಿಯಾಗುವ ಅನುಕೂಲತೆಗಳಿದ್ದು, ಹೊಸ ಮೋಟಾರ್ ಒಂದು ಅಳವಡಿಸಲ್ಪಟ್ಟಿದ್ದು, ಇದರ ತಿರುಗುವಿಕೆಯ ಸಾಮರ್ಥ್ಯವು ಬೇರೆಯದಕ್ಕಿಂತಲೂ ೧೫೩% ಹೆಚ್ಚಿನದ್ದಾಗಿದೆ. ೧೧ ಏಪ್ರಿಲ್ ೨೦೦೬ರಂದು ಅಡೀಡಸ್ NBAಗೆ ಹನ್ನೊಂದು ವರ್ಷಗಳ ಕಾಲ ಉಡುಗೆತೊಡುಗೆಗಳನ್ನು ತಯಾರಿಸಿ, ಸರಬರಾಜು ಮಾಡುವ ಮೊದಲ ಕಂಪನಿ ತಾವಾಗಿರುವುದಾಗಿ ಘೋಷಿಸಿತು. ಅಡೀಡಸ್e NBA, NBDL, ಮತ್ತು WNBA ಜರ್ಸೀಗಳನ್ನು ಹಾಗೂ "ಸೂಪರ್ ಸ್ಟಾರ್" ಬ್ಯಾಸ್ಕೆಟ್ ಬಾಲ್ ಷೂಗಳ ತಂಡಗಳ ಆಧಾರಿತ ಬಣ್ಣದ ಕ್ರೀಡಾ ಉತ್ಪನ್ನಗಳನ್ನು ಹೊರತರಲಿದೆ. ಈ ಒಪ್ಪಂದವು ($೪೦೦ಮಿಲಿಯನ್ ಗಿಂತಲೂ ಹೆಚ್ಚಿನ ಮೌಲ್ಯದ್ದು) ೧೦೦೧ರಲ್ಲಿ ಹತ್ತು ವರ್ಷಗಳ ಕಾಲ ಮಾಡಿಕೊಂಡಿದ್ದ ರೀಬಕ್ ಒಪ್ಪಂದದ ಸ್ಥಾನವನ್ನಲಂಕರಿಸಿದೆ.
ಓಟ
thumb|ಅಡೀಡಸ್ ರೆಸ್ಪಾನ್ಸ್ ಕುಷನ್ 18 ಓಟ ತರಬೇತಿ ಷೂಗಳ ಒಂದು ಜೊತೆ. ಅಡೀಡಸ್ ಪ್ರಸ್ತುತದಲ್ಲಿ ಹಲವಾರು ಓಟದ ಷೂಗಳನ್ನು ತಯಾರಿಸುತ್ತಿದ್ದು, ಅವುಗಳ ಪೈಕಿ ಅಡೀಸ್ಟಾರ್ ಕಂಟ್ರೋಲ್ ೫, ಅಡೀಸ್ಟಾರ್ ರೈಡ್ (ಅಡೀಸ್ಟಾರ್ ಕುಷನ್ ೬ರ ಬದಲಿಗೆ), ಸೂಪರ್ನೋವಾ ಸರಣಿ (ಸೂಪರ್ನೋವಾ ಕಂಟ್ರೋಲ್ ೧೦ರ ಬದಲಿಗೆ), ಮತ್ತು ಸೂಪರ್ನೋವಾ ಕುಷನ್ ೭ (ಇದರ ಸ್ಥಾನವನ್ನು ಶೀಘರದಲ್ಲೇ ಸೂಪರ್ನೋವಾ ಗ್ಲೈಡ್ ತುಂಬಲಿದೆ),ಹಾಗೂ ಮತ್ತಷ್ಟು ಉತ್ಪನ್ನಗಳಿವೆ. ಅಲ್ಲದೆ ಈ ಕಂಪನಿಯ ಪ್ರದರ್ಶನ ಉಡುಗೆತೊಡುಗೆಗಳನ್ನು (ಆಡುವ ತೊಡುವಂತಹುದನ್ನು) ಹಲವಾರು ಓಟಗಾರರು ಬಳಸುತ್ತಾರೆ. ಅಡೀಡಸ್ ತನ್ನ ಹೆಚ್ಚು ಬೆಲೆ ಬಾಳುವ ಷೂಗಳನ್ನು ತಯಾರಿಸಲು ಕಾಂಗರೂ ಚರ್ಮವನ್ನು ಸಹ ಬಳಸುತ್ತದೆ.
ಫುಟ್‌ಬಾಲ್‌ (ಸಾಕರ್)
ಅಡೀಡಸ್ ನ ಪ್ರಮುಖ ಕೇಂದ್ರೀಕರಣಗಳಲ್ಲಿ ಫುಟ್ ಬಾಲ್ ಕಿಟ್ ಮತ್ತು ತತ್ಸಂಬಂಧಿತ ಉಪಕರಣಗಳ ತಯಾರಿಕೆಯೂ ಒಂದು. ಅಡೀಡಸ್ ಮೇಜರ್ ಲೀಗ್ ಸಾಕರ್ ನ ಎಲ್ಲಾ ತಂಡಗಳಿಗೂ ಉಡುಗೆತೊಡುಗೆಗಳನ್ನು ಮತ್ತು ಉಪಕರಣಗಳನ್ನು ಒದಗಿಸುತ್ತದೆ. ಅಡೀಡಸ್ ಅಂತರರಾಷ್ಟ್ರೀಯ ಫುಟ್ ಬಾಲ್ ತಂಡಗಳಿಗೆ ಟೀಂ ಕಿಟ್ ಗಳನ್ನು ಸರಬರಾಜು ಮಾಡುವ ಅಗ್ರ ಕಂಪನಿಯಾಗಿಯೇ ಮುಂದುವರಿದಿದೆ. ಅಡೀಡಸ್ ರೆಫರಿ (ಅಂಪೈರ್) ಕಿಟ್ ಗಳನ್ನು ಸಹ ತಯಾರಿಸುತ್ತದೆ ಹಾಗೂ ಇವನ್ನು ಅಂತರರಾಷ್ಟ್ರೀಯ ಸ್ಪರ್ಧೆಗಳು ಹಾಗೂ ಹಲವಾರು ದೇಶಗಳು ಮತ್ತು ಲೀಗ್ ಗಳಲ್ಲಿ ಬಳಸಲಾಗುತ್ತದೆ. ಯುನೈಟೆಡ್ ಸ್ಟೇಟ್ಸ್ ನಲ್ಲಿ, ಮೂಲ ರೆಫರಿ ಉಡುಗೆತೊಡುಗೆಗಳ ಸರಬರಾಜುದಾರರು ಅಫಿಷಿಯಲ್ ಸ್ಪೋರ್ಟ್ಸ್ ಆಗಿದ್ದರೂ ಸಹ, ರೆಫರಿಗಳು ಅಡೀಡಸ್ ಕಿಟ್ ಗಳನ್ನು MLS ಪಂದ್ಯಗಳಲ್ಲಿ ಧರಿಸುತ್ತಾರೆ. ಈ ಕಂಪನಿಯು ಕ್ರೀಡಾಕ್ಷೇತ್ರದಲ್ಲಿ ಪಾದರಕ್ಷೆಗಳ ಕ್ಷೇತ್ರದಲ್ಲಿ ಹಲವಾರು ಆವಿಷ್ಕಾರಗಳನ್ನು ಪರಿಚಯಿಸಿದ್ದು, ಗಮನಾರ್ಹವಾದ ಕೊಡುಗೆಗಳನ್ನು ನೀಡಿದ್ದು, ಅವುಗಳಲ್ಲಿ ಒಂದು ಆವಿಷ್ಕಾರವಾದ ಕೋಪಾ ಮೂನ್ ಡೈಯಲ್ ಮೌಲ್ಡೆಡ್ ಬೂಟುಗಳು ಸುಮಾರು ನಲವತ್ತು ವರ್ಷಗಳಿಂದಲೂ ಗಟ್ಟಿಯಾದ ಶುಷ್ಕ ಪಿಚ್ ಗಳಲ್ಲಿ ಪಂದ್ಯಗಳನ್ನಾಡುವಾಗ ಬಳಸಲಾಗುತ್ತಿವೆ. ಸ್ಟಡ್ ಗಳುಳ್ಳ ಇದಕ್ಕೆ ಸಮನಾದ ಷೂಗಳನ್ನು ಅರ್ಜೆಂಟೀನಾ ಗೆದ್ದಂತಹ ೧೯೭೮ರ ಪಂದ್ಯಾವಳಿಯ ಸಂಭ್ರಮವನ್ನು ಆಚರಿಸುವ ಸಲುವಾಗಿ ವರ್ಲ್ಡ್ ಕಪ್ ಎಂದು ಹೆಸರಿಸಲಾಯಿತು; ಅರ್ಜೆಂಟೀನಾ ಆಗ ಅಡೀಡಸ್ ಸರಬರಾಜು ಮಾಡುತ್ತಿದ್ದ ದೇಶಗಳಲ್ಲಿ ಒಂದಾಗಿತ್ತು. ಪ್ರಸ್ತುತದಲ್ಲಿ ಬಹಳ ಪ್ರಸಿದ್ಧವಾದ ಕೆಲಚು ಫುಟ್ ಬಾಲ್ ತಂಡಗಳಿಗೆ ಅಡೀಡಸ್ ಪ್ರಾಯೋಜಕವಾಗಿದೆ. ಮಾಜಿ ಲಿವರ್ ಪೂಲ್ ಮತ್ತು ಆಸ್ಟ್ರೇಲಿಯಾದ ಅಂತರರಾಷ್ಟ್ರೀಯ ಮಟ್ಟದ ಆಟಗಾರರಾದ ಕ್ರೈಗ್ ಜಾನ್ ಸ್ಟನ್ ಅಭಿವೃದ್ಧಿಗೊಳಿಸಿದ ಪ್ರಿಡೇಟರ್ ಬೂಟ್ ವಿನ್ಯಾಸವನ್ನು ವೃದ್ಧಿಗೊಳಿಸಿದುದಕ್ಕಾಗಿ ಅಡೀಡಸ್ ಖ್ಯಾತಿ ಪಡೆಯಿತು. ಈ ವಿನ್ಯಾಸವು ಕೊಡೆಕಡ್ಡಿಯಂತಹ ರಬ್ಬರ್ ರಚನೆಯನ್ನು ಷೂನ ಮೇಲ್ಭಾಗದ ತೊಗಲಿನಲ್ಲಿ ಹೊಂದಿದ್ದು, ಚೆಂಡನ್ನು ಒದ್ದಾಗ ಅದರ ಚಲನೆಯನ್ನು ಹೆಚ್ಚುಸುವಲ್ಲಿ ಅದು ಸಹಕಾರಿಯಾಗುತ್ತಿತ್ತು; ಶ್ರೇಷ್ಠ ಕೌಶಲವಿರುವ ಆಟಗಾರರು ಚೆಂಡಿನ ಹಾರುವಿಕೆಯ ಗತಿಯನ್ನು ವಕ್ರಪಥದಲ್ಲಿ ಕಳುಹಿಸಲು ಈ ಹೊಸ ವಕ್ರತೆಯ ವಿನ್ಯಾಸದ ಷೂವನ್ನು ಧರಿಸಿದಾಗ ಹೆಚ್ಚು ಸುಲಭವಾಗುತ್ತದೆ ಎಂಬ ಅಭಿಪ್ರಾಯ ವ್ಯಕ್ತಪಡಿಸಿದರು.ಪ್ರಿಡೇಟರ್ ನ ಪ್ರಮುಖ ಲಕ್ಷಣಗಳಲ್ಲಿ ಕ್ರೈಗ್ ಜಾನ್ ಸ್ಟನ್ ಸಂಶೋಧಿತ ಟ್ರಾಕ್ಸಿಯಾನ್ ಸೋಲ್ ಸಹ ಪ್ರಮುಖವಾದುದು. FIFA, ವಿಶ್ವದ ಫುಟ್ ಬಾಲ್ ನಿಯಾಮಕ ಸಂಸ್ಥೆಯು, ತನ್ನದೇ ಆದ ವರ್ಲ್ಡ್ ಕಪ್ ಪಂದ್ಯಾಗಳಿಗಳಲ್ಲಿ ಬಳಸಲು ಹೆಚ್ಚಿನ ಆಕ್ರಮಣಕಾರಿ ಆಟಕ್ಕೆ ಅನುಕೂಲವಾಗುವಂತಹ ಪುಟ್ ಬಾಲ್ ಗಳನ್ನು ತಯಾರಿಸಲು ಈ ಕಂಪನಿಯನ್ನು ನಿಯಮಿಸಿಕೊಂಡಿತು. ೨೦೦೬ ವರ್ಲ್ಡ್ ಕಪ್ಗೆ ಒದಗಿಸಲಾದ ಚೆಂಡುಗಳಾದ ಟೀಂಜೀಸ್ಟ್ ಚೆಂಡುಗಳು ಒದ್ದಾಗ ಮುಂಚಿನ ಚೆಂಡುಗಳಿಗಿಂತಲೂ ಹೆಚ್ಚು ದೂರ ಕ್ರಮಿಸುವ ಸಾಮರ್ಥ್ಯದಿಂದ ಎಲ್ಲರ ಗಮನ ಸೆಳೆದವು; ಇದರಿಂದ ಹೆಚ್ಚು ದೂರದಿಂದ ಗೋಲ್ ಹೊಡೆಯುವುದು ಸಾಧ್ಯವಾಗಿ ಹೆಚ್ಚಿನ ಸಂಖ್ಯೆಯಲ್ಲಿ ಗೋಲ್ ಗಳನ್ನು ಹೊಡೆಯುವಂತಾಗುವುದೇ ಇದರ ಮುಖ್ಯ ಉದ್ದೇಶವಾಗಿತ್ತು. ಆದರೆ ಈ ವಿನ್ಯಾಸದ ಚೆಂಡುಗಳು ಗೋಲ್ ಕೀಪರ್ ಗಳಿಗೆ ತ್ರಾಸದಾಯಕವಾಗಿದ್ದವು; ಈ ಚೆಂಡುಗಳು ಗಮನಾರ್ಹವಾಗಿ ಚಲಿಸುತ್ತವೆ ಮತ್ತು ಅವುಗಳು ಹಾರಿಬರುವ ದಿಕ್ಕು ಅನಿರ್ದಿಷ್ಟವಾಗಿರುತ್ತದೆ ಎಂಬುದು ಅವರ ಅಭಿಮತವಾಗಿತ್ತು. ಅಡೀಡಸ್ ೨೦೧೦ ವರ್ಲ್ಡ್ ಕಪ್ ಗಾಗಿ ಮತ್ತೊಂದು ಚೆಂಡನ್ನು ಸಹ ಪರಿಚಯಿಸಿತು.. ಜಬುಲಾನಿ ಎಂದು ಹೆಸರಿಸಿದ ಈ ಚೆಂಡನ್ನು ಲೂಬೊರೋ ವಿಶ್ವವಿದ್ಯಾಲಯದವರು ಚೆಲೆಸಾ FCಯೊಂದಿಗೆ ಸೇರಿ ವಿನ್ಯಾಸಗೊಳಿಸಿ, ಅಭಿವೃದ್ಧಿಗೊಳಿಸಿದರು. ಈ ಚೆಂಡು ಆಟಗಾರರು, ವ್ಯವಸ್ಥಾಪಕರು ಮತ್ತು ಪರಿಣಿತರಿಂದ 'ಹತೋಟಿಯಲ್ಲಿಟ್ಟುಕೊಳ್ಳಲು ಬಹಳ ಕಷ್ಟ' ಎಂಬ ಟೀಕೆಗೆ ಗುರಿಯಾಯಿತು. ಈ ಹಗುರವಾದ ಮತ್ತು ಗಾಳಿಯಲ್ಲಿ ಹೆಚ್ಚು ತೇಲುವಂತಹ ಚೆಂಡು ಹಲವಾರು ಷಾಟ್ ಗಳು ಮತ್ತು ಪಾಸ್ ಗಳು ಉದ್ದೇಶಿತ ದೂರಕ್ಕಿಂತಲೂ ಹೆಚ್ಚು ದೂರ ಸಾಗಿ ಒದೆತಗಳು ವ್ಯರ್ಥವಾಗುವಂತಾಗಿಸುತ್ತಿತ್ತು. ದೂರದಿಂದ ಹೊಡೆಯಲ್ಪಡುವ ಗೋಲ್ ಗಳ ಸಂಖ್ಯೆ ಬಹಳ ಕಡಿಮೆಯಾದುದಕ್ಕೂ, ಪಂದ್ಯಾವಳಿಯ ಆರಂಭಿಕ ಹೊಡೆತಗಳೇ ಕರಾರುವಾಕ್ಕಾಗಿರದೆ ಗುರಿ ತಪ್ಪುವಂತಾಗಲು ಈ ಚೆಂಡುಗಳೇ ಕಾರಣವೆಂದು ಜಬುಲಾನಿ ಚೆಂಡುಗಳು ವ್ಯಾಪಕವಾಗಿ ನಿಂದೆಗೊಳಗಾದವು. ಮೇಲೆ ಉಲ್ಲೇಖಿಸಿದಂತಹ ಪ್ರಿಡೇಟರ್ ಬೂಟ್ ಗಳಲ್ಲದೆ ಅಡೀಡಸ್ F೫೦ ಮತ್ತು ಅಡೀಪ್ಯೂರ್ ಸರಣಿಯ ಫುಟ್ ಬಾಲ್ ಬೂಟುಗಳನ್ನು ತಯಾರಿಸುತ್ತದೆ.